
TE cu ayera tin cinco studiante di Aruba kendenan apenas tin dos 
siman na Hulanda, a dicidi di bandona e intencion di specialisa 
nan mes den madre patria y a opta pa regresa Aruba y pa mira 
con nan por sigui dilanti den estudio of riba e mercado laboral. 
Un decision cu no ta sorprende mucho ya cu tur aña tin hobennan 
cu a dicidi di bandona famia y nan isla pa sigui nan estudio den 
exterior, ta opta pa bin cas bek ya cu tin diferente tipo di presion 
cu nan tin cu atende cu nan. 


Heimwee ta un di esunnan mas comun pero henter e cambio di 
sistema di bida, e cambio di un convivencia den famia y awor 
pa un bida solitario caminda tur responsabilidad ta cay riba nan 
schouder, ta forma parti di e angustia aki y varios simplemente 
no por carga e peso aki. 
Bandonando un tradicion caminda aki na Aruba semper a conta 
cu sosten di mayor- y rumannan, pa un sistema totalmente dife- 
rente cu loke nan no tabata conoce y cierto incomodidad di ta 
rondona pa un tradicion Hulandes, tambe ta pisa hopi. 
No ta algo nobo, no ta algo cu no sa pasa pero pa añanan largo, 
sigur pa decadanan el a bira un tradicion cu studiantenan cu 
yega examenklas na HAVO of cualkier otro nivel di estudio halto 


aki na Aruba, ta manera automaticamente ta programa nan mes 
pa sigui nan estudio na Hulanda of na cualkier otro pais. 


No tin suficiente preparacion pa e studiantenan aki, ya cu durante 
di nan ultimo aña escolar, nan ta dedica na prepara pa examen, 
prepara pa haci peticion pa financiamento di estudio na tempo, 
cu no ta resta tempo pa bay analisa kico nan kier specialisa aden 
of ki rumbo nan kier sigui. 
Fuera di esunnan cu ta regresa Aruba, otronan ta dicidi di cambia 
rumbo di nan specialisacion ya cu no tur ora nan ta haya e scol 
indica pa nan sigui cu nan estudio y aya na Hulanda nan ta haya 
mas informacion riba loke ta un estudio cu lo ta mas adecuado 
pa nan sigui. 


E grupo cu a dicidi di regresa Aruba ta algo no usual ya cu pa 
añanan largo tin varios studiante ta dicidi di bandona nan estudio, 
ta sigui riba camber di studiante sin cu nan ta na un scol y nan ta 
sobrevivi cu placa di studielening. 
Ainda tin un grupo basta grandi cu no a logra di haya camber di 
studiante pero a logra di ubica nan na un luga caminda nan por 
hospeda mientras tanto te ora cu nan ricibi un camber. 


Cuater pa cinco studiante ya a bandona nan estudio 


MANERA cu a bin ta sosode durante e ultimo simannan despues 
di e resultado di eleccion di dia 28 di juli ultimo, e Venezolanonan 
rond mundo a uni den un solo bos pa denuncia e eleccion fraud- 
ulento cu a tuma luga na Venezuela, caminda cu e oficialistanan 
a declara Nicolas Maduro como e presidente electo cu 51%. 


Pero no solamente e diaspora Venezolano, sino tambe comun- 
idad internacional ta condena con e eleccion aki a bay y ta pidi 
pa bin cu transparencia y reconoce Edmundo Garcia Urrugia 
como e ganado absoluto cu un mayoria di e votonan, echo cu 
naturalmente e gobierno actual no ta reconoce. 


Mirando esaki, e lider opositor Maria Corina Machado, 
sosteniendo Garcia Urrutia a haci un yamado n’e Venezolanonan 
cu ta biba na tur skina na mundo pa demostra cu frecuencia te 
ora cu e gobierno Madurista baha y reconoce Garcia Urrutia 
como presidente electo di Venezuela. 


Den cuadro di esaki, fuera di e protesta pacifico di diasabra riba 
Plaza Simon Bolivar na Playa, e colonia Venezolano, hunto cu 
ConVZLA Aruba, a tene un marcha pacifico diadomingo ultimo, 
saliendo for di dilanti Stadion Guillermo Prospero Trinidad cu a 


pasa den avenida Milio Croes te na Plaza Simon Bolivar, demost- 
rando asina cu oracion y canto cu nan ta para fuerte pa nan 
candidato y no ta baha cabes te ora cu Nicolas Maduro baha y 
hala un banda. 


Colonia Venezolano na Aruba ta sigui cu su protestanan pacifico 

RECES a finalisa diabierna 16 di Augustus y ya pa dialuna 
19 di Augustus, Corte den Prome Instancia a trata un caso 
basta serio, caminda tres acusado kende ta trahadonan 
den KIA, ta ser sospecha di tabata trafica droga pa loke 
por wordo considera traficantenan di droga sintando nan 
castigo den KIA. 


Parti interesante di e caso aki tabata e hecho cu e acusa- 
donan, cu inicialnan D.M., G. L. y J. G., no ta den aresto 
preventivo aki na Aruba pero for di momento cu a ordena 
nan detencion preventivo relaciona cu e caso aki, nan a ser 
transporta pa isla di Bonaire pa nan propio siguridad. 


Ministerio Publico a presenta varios acusacion contra di tur 
tres acusado cu ta varia entre traficacion di droga y tambe 
di a actua contra nan deber como funcionario publico, haci- 
endo nan mes culpabel serio na algun acusacion hopi serio. 


Durante tratamento di e caso a bin dilanti cu e investigacion 
contra di e tres funcionarionan aki a inicia na momento cu 
autoridadnan a ricibi varios tip cu lo tin oficialnan di KIA, cu 
lo ta hibando paketenan di contrabanda den prizon pa pres- 
onan kende tabata paga e cuidado di presonan aki un bon 
suma di placa. 


Dialuna Fiscal a mustra den nomber di Ministerio Publico cu 
for di momento e tipnan aki a drenta, a inicia e investigacion 
caminda departamento di recherche a cuminsa sigui algun 
probabel sospechoso y na mes momento a tap nan celular 
tambe pa asina yega na evidencianan concreto. 


Despues di henter e serie di accionnan hudicial, autoridadnan 
hudicial a dicidi di efectua entrada hudicial n’e tres acusa- 
donan menciona ariba y a descubri pruebanan concreto di 


loke tabata sospecha di e trio aki. E acusacionnan tabata 
cubri e periodo di luna di Februari di 2022 te cu e periodo di 
luna di October di 2023 pero durante entrada hudicial por 
ehempel na cas di D.M., polisnan a bin haya un total di 5.7 
kilo di marihuana y segun e acusado durante tratamento di 
e caso, D.M. a mustra hues cu esey ta droga cu el a ricibi pa 
pasa pa presonan den KIA pero nunca a haci esaki. 


Tambe el a admiti di a yega di pasa entre 30 pa 40 paki di 
droga pa aña y p’esaki e lo a ricibi un maximo di 500 florin 
pa paki, cu ta yega na un suma di entre 15 pa 20 mil florin 
p’e trabou aki. 
Fiscal a exigi un castigo di 4 aña y seis luna y pa un periodo 
di cinco aña cu e no por eherce e funcion di oficial di KIA. 


Den caso di G. L., polisnan a haya na su cas 2.8 kilo di mari- 
huana loke e acusado mes no kier a admiti pero ta dificil pa 
kere cu e cantidad di droga aki ta pa uzo personal. Segun e 
acusado aki, tabata su intencion di bay studia pa dokter den 
futuro loke e por haci despues pero asina mes Fiscal a exigi 
un castigo di cuater aña di prizon pa su persona. 


Pa loke ta trata e acusado J. G. e acusado aki a mustra cu su 
funcion na KIA no tabata di cuida preso pero el a traha den 
mantencion pero si e tabata hiba paki di droga y hasta e por 
a hiba celular pero cu su persona no tabata sa con e tin cu 
hinca esakinan den e centro. 


Kisas e observacion mas interesante c’un di e acusadonan 
a haci dialuna ultimo durante tratamento di e caso, a ser 
haci pa G.L. kende dado momento a mustra cu mientras e ta 
wordo acusa di a trafica droga den KIA awor cu e tin varios 
luna deteni na Bonaire droga ta sigui drenta KIA y ta puntra 
ta con esey lo por ta. 


Traficantenan di droga cuidando traficantenan di droga den KIA 

E situacion politico na Venezuela bou di e regimen di Nicolás Maduro a conduci na 
un exodus masal di Venezolanonan pa paisnan bisiña, incluyendo Aruba. Miles di 
inmigrante a yega e isla den e ultimo añanan, buscando un miho bida, leu for di 
e crisis economico y humanitario cu ta asota nan pais natal. P’esey ta sorpren- 
dente cu, a pesar di e desesperacion y sufrimento cu hopi di nan a huy for di dje, 
mas cu 170 voto na Aruba a wordo emiti na fabor di e regimen di Maduro. 
Esaki ta lanta un pregunta importante: Ken t’e hendenan aki cu ta mustra nan 
apoyo na un regimen cu a forsa asina hopi di nan compatriotanan pa huy, y kico 
ta motiva nan pa vota pa Nicolás Maduro? 


E contexto di inmigrantenan Venezolano na Aruba 
E Venezolanonan na Aruba ta forma un comunidad diverso. Algun a yega reci- 
entemente, otronan ta biba riba e isla pa añanan caba. Hopi di nan tin un nivel di 
educacion abou y ta traha den e sector informal, manera construccion, servicio 
domestico, y horeca. Nan ta enfrenta problemanan serio manera explotacion, 
falta di acceso na necesidadnan basico, y tin biaha hasta discriminacion. 


P’e grupo aki ta dificil pa imagina pakico un hende cu a experiencia e miseria di 
bida bao di Maduro, lo scoge pa vota p’e. Esaki ta hiba nos n’e nucleo di e prob- 
lema: Ken t’e hendenan cu si ta vota pa Maduro? 


Posibel motivacion tras di e apoyo 
1. Interesnan comercial y lealtad: Tin indicacion cu algun Venezolano cu ta 
economicamente miho para, manera comerciantenan of hendenan cu tin rela- 
cion cu gobierno, ta vota conscientemente pa Maduro. E hendenan aki por bene- 


E dilema di voto pa Nicolas Maduro na Aruba: 


Ken a vota p’e y pakico nan ta apoy’e? 


ficia di e caos economico na Venezuela door di 
dealnan of privilegionan cu nan ta ricibi di e gobi- 
erno. Nan lealtad por wordo mira como un forma 
di auto preservacion of strategia comercial. 
2. Conviccionnan ideologico: No tur Venezolano 
na Aruba ta opositor di e regimen. Un parti di e 
comunidad por ainda kere den e idealnan di e 
Revolucion Bolivariano, inspira p’e figura caris- 
matico di Hugo Chávez. E personanan aki ta mira 
Maduro como un defensor di e idealnan ey, a 
pesar di e problemanan actual na Venezuela. 
3. Miedo pa repercusion: Algun Venezolano por 
mustra nan apoyo na Maduro pa miedo. E brasa 
largo di e regimen tin biaha ta yega te exterior, 
y hende por tin miedo di repercusion contra nan 
famianan cu ainda ta biba na Venezuela si nan ta 
abiertamente contra e regimen. 
4. Desinformacion y propaganda: E suministro di 
informacion na Venezuela ta hopi limita y pinta 
door di propaganda di gobierno. Esaki por causa 
cu algun Venezolano, hasta den exterior, no ta 
completamente na altura di e situacion real of ta 
sigui kere den e liña oficial di e gobierno. 


E pregunta n’e manifestantenan 
E pregunta grandi ta keda: Ken t’e hendenan 
aki cu ta vota pa Maduro y pakico nan ta scoge 
pa haci esaki, hasta despues di a experiencia e 
condicionnan dificil cu a hiba nan na Aruba? 


Lo ta interesante pa discuti e topico aki cu e 
comunidad Venezolano na Aruba, specialmente 
cu esnan cu ta participa den manifestacionnan 
contra e regimen. Kisas nan por ofrece un bista 
den e motivacion di nan compatriotanan. 


Den e contexto aki ta importante pa corda cu no 
tur voto pa Maduro ta necesariamente proce- 
dente di conviccion. Tin biaha escogencianan ta 
wordo haci basa riba miedo, desinformacion, of 
hasta oportunismo. 
Sinembargo, e ta keda un misterio pakico un 
hende cu a experiencia e crisis di cerca, lo scoge 
pa mantene e miseria aki door di mustra su apoyo 
n’e regimen. 


Esaki ta un asunto cu mester wordo investiga 
mas profundo, y lo ta prudente pa sigui stimula 
e dialogo cu e comunidad Venezolano na Aruba 
pa haya un miho comprension di e dinamica 
compleho cu ta hunga un rol aki. 

SALUD mental ta un aspecto universal di experiencia 
humano, afectando tur hende den cierto grado. Aunke no 
tur hende ta enfrenta problemanan severo di salud mental, 
ta comun pa hende topa cu varios forma di retonan di salud 
mental a lo largo di nan bida. E retonan aki por varia di 
stress leve of ansiedad te na disordernan mas significante. 
Reconoce cu problemanan di salud mental ta un parti normal 
di bida ta yuda crea un ambiente mas aceptante y di sosten 


pa tur hende. 


E intensidad y naturalesa di e luchanan cu salud mental 
ta varia grandemente entre individuonan. Algun hende 
por experencia problemanan transitorio, manera ansiedad 
ocasional of tristesa temporal, mientras cu otronan por 
enfrenta condicionnan mas persistente y severo manera 
trastorno depresivo mayor of trastorno di ansiedad general. 
Ta importante pa compronde cu e experiencia di cada 
persona cu salud mental ta unico, y compara luchanan no 
ta ni constructivo ni util. 


Loke ta crucial pa corda ta cu maneha salud mental no ta 
un careda. Hendenan ta enfrenta nan retonan den dife- 
rente manera y na diferente ritmo. Algun individuo por tin 
strategianan efectivo pa maneha stress of problemanan di 
salud mental, mientras cu otronan por tin mester di apoyo 
adicional of tempo pa haya loke ta funciona miho pa nan. E 
diversidad den experiencianan aki ta subraya e importancia 
di empatia y comprension. 


Reconoce y atende retonan di salud mental ta un señal di 
forsa, no di debilidad. Busca ayudo, sea door di terapia, 
conseho, of gruponan di apoyo, ta un paso positivo den 
direccion di maneha bo propio bienestar mental. Ta esen- 
cial pa fomenta un ambiente unda hende ta sinti nan mes 
comodo pa busca ayudo sin miedo di huicio of stigma. 


Construi un comunidad di sosten ta implica reconoce cu 
salud mental ta un biahe comparti. Door di compronde cu 
tur hende ta enfrenta retonan na nan propio manera, nos 
por ofrece sosten compasivo na esnan rond di nos. E enfoke 
colectivo aki na salud mental no solamente ta yuda individ- 
uonan sinti nan mes menos isola, pero tambe ta fortalece 
nos comunidad en general. Haciendo esaki, nos ta crea un 
sociedad mas inclusivo y empatico unda tur hende ta wordo 
anima pa cuida nan salud mental y apoya otro. 


En resumen, problemanan di salud mental ta un parti comun 
di bida, y e experiencia di cada persona ta valido y impor- 
tante. Door di acepta e perspectiva aki, nos por traha hunto 
pa construi un red di sosten cu ta reconoce y atende retonan 
di salud mental cu empatia y cuido. 


Salud Mental: 


Compronde y apoya otro 

LIMITED TIME: Receive 50% discount on Installation* 


*Special on installation of Avigilon ALTA camera is valid until August 31, 2024, only on labor. 


Avigilon ALTA 
Boost Business Security 


Seamless Cloud-Based Camera 
AI-powered analytics for real-time insights 
Remote management from anywhere, anytime 
Scalable security for single or multi-locations 
Unify your security with one powerful system! 


To learn more, email us at sales@setar.aw 


MINISTER di Asuntonan Economico, Comunicacion y 
Desaroyo Sostenibel, mr. Geoffrey Wever, ta informa cu Oficina 
Central di Estadistica a publica informacion di cifranan di 
importacion y exportacion p’e prome mita di 2024. 
Aruba como economia chikito ta importa mayoria produc- 
tonan cu cada un di nos ta cumpra den supermercado of 
tienda. Ta trata di entre otro productonan pa uzo diario 
manera cuminda, bebida te material di construccion. E 
productonan ta yega Aruba via barco o avionnan di dife- 
rente paisnan y ta destina pa produccion y consumo local of 
Freezone. Tur productonan ta wordo categorisa den secci- 
onnan manera por ehempel productonan alimenticio. 


Den e prome seis lunanan di 2024, e balor di productonan 
importa a yega un suma total di Afl. 1.4 biyon. Di e suma 
aki, Afl. 1.4 biyon ta destina pa produccion y consumo local 
y Alf. 70 miyon via Freezone pa exportacion. E peso total 
den prome seis lunanan di 2024 a yega un total 342 miyon 
kilo di cual 336 miyon kilo ta e peso importa pa produccion 
y consumo local y 6 miyon kilo via Freezone pa exportacion. 


E data cu pa e prome seis lunanan di 2024 ta mustra un 
subida den balor cu 75 miyon florin compara cu e mesun 
periodo di 2023. Den peso, e data ta mustra cu den e prome 
seis lunanan di 2024 a importa 5 miyon kilo menos compara 
cu e prome seis lunanan di 2023. 


Analisis ta mustra cu e balor di importacion prome seis 
lunanan di 2024 a subi cu 30% compara cu e mesun periodo 
di 2019, den peso over di e mesun periodo importacion den 
kilo a baha cu 5%. 
Esaki ta un indicacion cu aunke nos ta importa menos den 
peso, e balor di importacion ta relativamente mas halto door 
di e impacto di prijsnan halto internacional: nos ta paga rela- 
tivamente mas pa nos importacion. 


E Top 5 di paisnan Merca, Hulanda, China, Spaña y Colombia 
di cual Aruba ta importa for di nan, ta forma 75 porciento of 
1.1 biyon florin. 


Pa mas informacion over di cifranan di importacion y expor- 
tacion di nos pais por bishita e website www.cbs.aw 


Balor di importacion a subi den prome mita di 2024 

RECIENTEMENTE durante un conferencia di prensa, Minister di Finansa, 
Xiomara Maduro a brinda un ‘update’ di finansa publico. Den luna di juni, 


Minister Xiomara Maduro ta informa: 


Aruba ta logra un fiansa riba mercado 


internacional di capital na un interes di 6.3% 


Esaki ta resultado di un maneho financiero serio pa mehora finansa publico di Pais Aruba 


Minister Maduro a biaha pa Merca hunto cu e 
profesionalnan di Departamento di Finansa pa 
busca prestamo pa Pais Aruba riba mercado 
internacional di capital. 


Na Merca e ekipo di expertonan financiero 
di Aruba a haya asistencia y guia di e exper- 
tonan di banco Santander y Citibank y hunto 
nan a bishita durante cinco dia, cinco dife- 
rente ciudad na Merca. 


Roadshow pa atrae inversionista 
Durante di e roadshow aki a brinda e inver- 
sionistanan informacion tocante e recuper- 
acion financiero y economico di Pais Aruba 
despues di COVID-19. Alabes a duna un bista 
di e situacion actual di Aruba y tur locual 
Pais Aruba ta haci pa sali for di e situacion 
di pandemia. Hunto cu esaki expertonan 
financiero a duna un presentacion tocante 
e maneho financiero y economico pa reduci 
debe di Pais Aruba y tambe con Pais Aruba ta 
prepara pa e reto di e cambionan di clima cu 
mundo henter ta experiencia. 


Inversionistanan a keda impresiona 
Despues di seis aña cu Pais Aruba tabata 
ausente riba mercado di capital internacional, 
Pais Aruba a subi mercado di capital interna- 
cional na un manera exitoso. 


E inversionistanan a keda impresiona cu e 
maneho financiero serio di Pais Aruba y a 
deposita nan confiansa pa Aruba por a logra 
un prestamo na un interes di 6.3% di interes. 
Minister di Finansa ta remarca cu Hulanda a 
brinda Pais Aruba, e prestamonan durante 
pandemia na un interes di 6.9%. 


E mandatario ta subraya cu e exito di Pais 
Aruba riba mercado internacional di capital ta 
resultado di un proceso largo, trabou duro y 
extenso y di un ekipo cu profesionalnan serio 
cu ta traha cu amor pa Pais Aruba. 

SIMAN pasa dia 12 di augustus, Prome 
Minister Evelyn Wever-Croes a reuni cu e 
Secretario di Estado nobo di Relacionnan 
di Reino y Digitalisacion, señor Zsolt Szabó. 
Durante e Conferencia di Prensa di Gobierno 
di Aruba diahuebs ultimo, Prome Minister a 
resumi e bishita di señor Szabó. 
  
Señor Szabó ta conoce Aruba den un situa- 
cion financiero trankil y saludabel 
Prome Minister ta indica cu señor Szabó t’e 
di tres Secretario di Estado cu e ta encontra 
den su carera como Prome Minister. Señor 
Szabó ta haya Aruba den un situacion total- 
mente diferente cu tempo cu Secretario di 
Estado señor Knops a drenta na 2017, cu 
tawata net despues di Gobierno di AVP y 
Hulanda tawatin masha hopi desconfiansa 
den e gobierno ey. Despues na aña 2022 ora 
cu Secretario di Estado, señora Van Huffelen 
a drenta tawata net despues di e pandemia di 
Covid19 y Aruba tawata pasando den un situ- 
acion hopi dificil. Señor Szabó awor ta drenta 
durante un Aruba den un situacion financiero 
hopi mas trankil y hopi mas saludabel y asina 
por a dialoga tambe desaroyonan den futuro. 
  
Prioridadnan di Gobierno 
Durante e reunion Prome Minister a mustra 
riba e prioridadnan di Gobierno n’e momento 
aki. Un ta finansa publico, tambe e diversifi- 
cacion di e economia di Aruba y otro prior- 
idad ta pa traduci e progreso di e pais den 
prosperidad den cada hogar na Aruba. 
  
Secretario de Estado Szabó lo continua cu e 
acuerdo pa baha e interes 
Otro tema cu a toca durante e reunion cu 
señor Szabó tawata ta riba e rijkswet. 
Manera ta conoci, prome cu Secretario di 
Estado Van Huffelen a sali, Aruba a yega na 
un acuerdo cu Hulanda riba e interes riba 
e prestamo di Covid. Secretario de Estado 
Szabó a indica cu e lo continua cu e acuerdo 
aki unda ta indica cu e interes di Aruba a baha 
di 6.9% pa 5.1%. E 5.1% ta un “tussenrente”, 
unda si bin un rijskswet e interes lo baha na 
3.4% , pero si no bin cu un rijkswet e lo bay 


Secretario di Estado nobo lo continua cu e acuerdo 


cu Hulanda riba e interes di e debe di covid 


bek na 6.9%. 
  
Negociacionnan di e rijkswet ta bayendo den bon caminda 
Prome Minister ta indica cu Aruba tin te luna di mei 2025 pa entrega e rijk- 
swet. E negociacionnan a cuminsa caba y esaki ta hiba dos trayecto. Un 
trayecto ta trata e puntonan cu no tin discusion y ta wordo trata, skirbi y 
elabora riba nan. E otro trayecto t’e puntonan cu si ta den discusion of cu 
mester warda ainda pa IMF (International Monetary Fund) duna conseho 
riba e normanan nobo pa Aruba. Na luna di september lo haya e conseho 
di IMF y por finalisa e parti aki. 
  
“E negociacionnan cu Hulanda ta awor riba “ambtelijk niveau”. Kiermen e 
reunionnan ainda no ta entre gobernantenan, pero si nan ta bayendo den 
bon ambiente. Hulanda a manda un delegacion Aruba na juli cu a negocia 
durante un siman largo logrando hopi avance. Asina cu nos haya e conse- 
honan di IMF nos ta yega n’e puntonan mas delicado y nos lo mester papia 
y traha riba nan, y e momento ey nos por duna mas update. Importante 
ta cu e negociacionnan ta bayendo den bon caminda y den bon ambiente. 
  
Tin hopi mas area di trabou pa atende cu Secretario di Estado Szabó, pero 
p’e reunionnan aki durante su prome bishita na Aruba, el a haya un bon 
impresion di Aruba. A haci palabracionnan di con nos lo bay traha y comu- 
nica cu otro pa mantene e bon relacion di trabou entre e dos paisnan cual 
ta hopi importante”, Prome Minister a expresa. 

PASA di 1’or di merdia, central 911 a reporta un candela basta grandi 
na Cumana na Boat and Fishing Paradise, cu practicamente a kima por 
completo. Esaki a haci cu a mobilisa Brandweer cinmediatamente. 


Segun cu tin di compronde, na prome instante e doño no tabat’ey presente 


Accion rapido di Brandweer 


Gay cora a canta na Boat and Fishing Paradise 


ora e tragedia a tuma luga e momento ey. El 
a bay su cas pa come ora cu el a scucha un 
fuerte alarma di e edificio. Ora el a yega el a 
mira huma preto saliendo di e luga y por a 
scucha un explosion sigui pa vlam di candela 
cu a cuminsa expande rapidamente. 


Dos unidad di bombero a yega n’e luga y 
a cuminsa combati e candela. Pa casi un 
ora largo, e bomberonan a traha pa paga e 
candela, evitando asina pa esaki expande. E 
piso abou di e edificio banda drechi a wordo 
completamente destrui. Ainda mester a 
inspecciona e parti ariba pa mira kico por t’e 
alcance total di e daño. 


Te asina leu, brandweer ta investigando 
origen di e candela. No ta descarta cu por 
tabatin sea un problema di kortsluiting of e 
breaker di e luga. 

DEN un ambiente tenso despues di e elec- 
cion, presidente di Venezuela, Nicolás Maduro, 
ta nenga di renuncia a pesar di acusacionnan 
general di fraude electoral. Maduro, declara 
ganado pa e Comision Electoral Nacional den 
e eleccion presidencial di 28 di juli, ainda no 
a publica e actonan di scrutinio, cu hopi ta 
kere lo revela su derota. E hecho aki a provoca 
indignacion tanto entre e oposicion como 
entre e observadonan internacional. 


E reaccion di Maduro tabata severo. El a lansa 
un ola di detencion contra lidernan di oposi- 
cion, forsando pa sconde figuranan promi- 
nente manera Edmundo González Urrutia y 
María Corina Machado. A pesar di e condena 
mundial, Maduro ta keda desafiante y ta prim- 
inti di aplasta tur disidencia cu “man di hero”. 
Su regimen, aunke plaga di corupcion, ta 
keda impulsa pa entrada di sector petrolero 
y sosten di aliadonan manera Cuba, Rusia y 
China. 


E esfuersonan diplomatico lidera pa Brasil, 
Mexico y Colombia te awor no a logra persuadi 
Maduro pa publica e resultadonan di e elec- 
cion. Algun ta sugeri pa reestablece sancion 
Mericano riba e sector petrolero di Venezuela, 
pero preocupacionnan tocante e impacto riba 
e mercadonan petrolero mundial a para e 
opcion aki. 


Pa e oposicion, e unico caminda viabel 
pa dilanti ta parce di ta protesta publico 
sostenibel. Sinembargo, e strategia aki ta 
trece peligernan significativo, cu e posi- 
bilidad di un represion violento di parti di e 
forsa di siguridad di Maduro. E memoria di e 
masacrenan di pasado ta grandi, y e oposicion 
mester considera e posibilidad di un escala di 
disturbio. 


Finalmente, e futuro ta depende si e pueblo 
Venezolano ta dispuesto pa subi caya den gran 
cantidad, presionando e regimen y forsando e 
militarnan pa tuma un decision fundamental 
riba unda nan lealtad ta. 


Maduro ta intensifica su gara na poder 


a pesar di e controversia electoral 

LIDERNAN di shete partido di oposicion, 
incluyendo D66, SP, y e aliansa GroenLinks- 
PvdA, ta haciendo un yamada na Minister di 
Refugiado Marjolein Faber pa para e depor- 
tacion di Mikael di 11 aña, un mucha homber 
naci na Hulanda cu nunca a pone pia na 
Armenia. A pesar di biba henter su bida na 
Hulanda y ta preparando pa cuminsa scol 
secundario, Mikael ta enfrentando deporta- 
cion pa e pais cu su mama a bandona 14 aña 
pasa. 


Den un apelacion publico publica den 
Volkskrant, e lidernan di partido ta argu- 
menta cu e leynan di inmigracion actual, cu 
ta permiti un deportacion asina, tin mester 
di reforma urgente. Nan ta cuestiona e 
declaracion di Minister Faber cu e ta impo- 
tente pa interveni, citando expertonan legal 
cu ta sugeri cu excepcionnan por wordo haci 
den casonan di dificultad personal. Carolus 
Grutters, un experto den ley di migracion 
di Radboud University, a señala cu e ley ta 
permiti decisionnan discrecional basa riba e 
circunstancianan di un individuo. 


E lidernan di oposicion tambe a entrega 
preguntanan formal na tanto Minister Faber 
como Prome Minister Dick Schoof, cues- 
tionando e decision pa deporta Mikael. Nan 
ta enfatisa e necesidad pa un acercamento 
compasivo, specialmente mirando cu Mikael 
a nace y lanta na Hulanda. 
Faber, cu ta representa e PVV di extremo 
derecha, a culpa e mama di Mikael pa nan situ- 
acion, argumentando cu e mester a bandona 
e pais añanan pasa. El a expresa tambe un 
postura duro riba inmigracion, describiendo 
Hulanda como un “Valhalla” pa refugiadonan 
y primintiendo pa corta sosten pa solicitan- 
tenan di asilo na e minimo absoluto. 


E caso a provoca indignacion publico signifi- 
cante, cu un peticion pa para e deportacion 
di Mikael recolectando mas di 87,000 firma. 
Mientras e gobierno ta sigui dilanti cu su 
plannan, e yamada pa un acercamento mas 
humano na inmigracion ta sigui crece. 


Lidernan di oposicion ta urgi gobierno pa para 


deportacion di mucha naci na Hulanda pa Armenia 

E conseho di ciudad di Den Haag a emiti un 
directiva firme pa e ekipo di servicio civil di 
Prome Minister Dick Schoof pa bandona e 
compleho di Binnenhof dentro di un luna, 
citando preocupacionnan critico di siguridad 
contra candela. E decision aki, anuncia pa 
Alcalde Jan van Zanen, ta ignora peticionnan 
pa extende e fecha final, a pesar di miedo cu 
e mudamento por compromete secretonan di 
estado. 


Prome Minister Schoof, hunto cu un grupo 
central di oficialnan, ta spera di bandona e 
oficina iconico di Torentje pa fin di augustus. 
Minister di Vivienda y Espacio Publico Mona 
Keijzer a busca pa extende e fecha final di 
reubicacion te primavera proximo, citando 
e necesidad pa tempo adicional pa transferi 
e infrastructura digital sensitivo di e minis- 
terio di forma sigur. Sin embargo, Van Zanen 
a enfatisa cu e siguridad fisico di esnan den y 
rond di Binnenhof mester tuma prioridad. 


Keijzer tambe a argumenta pa un exten- 
sion di seis luna pa 70 funcionario publico 
di e Ministerio di Asuntonan General pa 
keda na e sitio mientras nan computernan 
ta wordo reubica di forma sigur. Van Zanen, 
sin embargo, a rechasa e peticion aki, impo- 
niendo un fecha final estricto di 18 di 
september. Incumplimento lo resulta den un 
multa substancial di €100,000 pa siman pa 
keda mas tempo cu permiti. 


E mudamento ta parti di un plan mas amplio 
pa renoba e compleho parlamentario di 
Binnenhof, cu ya ta surpasando e presu- 
puesto y ta atrasa. E renobacion, inicialmente 
estima na €500 miyon, awor ta proyecta pa 
costa €2 biyon y extende te 2028. E retraso 
y aumento di costo ta atribui na e descubri- 
mento di necesidadnan di siguridad adicional, 
demanda di mantencion mas halto, y un cant- 
idad mas grandi di asbesto cu mester wordo 
elimina. 


Cu e resto di e oficinanan parlamentario 
y gubernamental ya reubica, e decision ta 
subraya e urgencia di atende e problemanan 


Debi na preocupacionnan di siguridad 


Personal di Prome Minister obliga pa sali for di Binnenhof 


di siguridad den un di e sitionan mas historico y politicamente significante 
di Hulanda. 


14 
Diaranson, 21 Augustus 2024 
INTERNACIONAL 
AWEMainta 


OPERACIONNAN di rescate ta andando na e costa di 
Sicily mientras seis persona, incluyendo e magnate tecno- 
logico Britanico Mike Lynch, ta sigui desapareci despues 
cu un yate luhoso a wordo alcansa pa un tornado y a sink 
dialuna mainta trempan. E incidente tragico a resulta den un 
morto entre e 22 pasaheronan abordo. 


E yate, ancra mas o menos mey miya for di Porticello, a wordo 
alcansa pa un hoos di awa mas o menos 5 or di mainta, 
segun e Guarda Costa di Italia. Entre e desaparecidonan tin 
cuater Britanico y dos Mericano. E esposa di Lynch, Angela 
Bacares, a wordo rescata, mientras 15 otro hende tambe a 
wordo salba for di e naufragio. Ocho sobreviviente a wordo 


hospitalisa, y un mucha a wordo transporta via helicopter 
pa Palermo pa tratamento. Lamentablemente, un curpa a 
wordo recupera for di e casco di e yate. 


Tempo severo a wordo pronostica pa Sur di Italia, cu Sicily 
experenciando tormentanan fuerte y awasero torencial 
e anochi prome. Un sobreviviente, Charlotte di 35 aña, a 
relata e momentonan terorisante mientras e tabata tene 
su yiu muhe di un aña meymey di e furia di e tormenta. E 
yate, yama “Bayesian,” tabatin mayoria pasahero Britanico, 
hunto cu algun di otro nacionalidadnan, incluyendo Frances, 
Neozelandes, Irlandes, y Sri Lanka. 


E Guarda Costa Italiano, hunto cu buceadonan di brigada di 
bombero y helicopternan, ta continua cu nan esfuersonan 
di buskeda. E Rama di Investigacion di Accidente Marino di 
Reino Uni ta mandando un ekipo pa evalua e situacion na 
Palermo. 
Mike Lynch, e empresario Britanico desapareci, tabata un 
figura prominente den e mundo tecnologico, conoci pa funda 
e gigante di software Autonomy. A pesar di desafionan legal 
reciente, Lynch ta keda un figura clave den e industria. Su 
desaparicion a agrega un nota tragico na un incidente ya 
caba devastador. 


MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 


Magnate Britanico ta desapareci despues 


cu tornado a sink yate cerca di Sicily 

E trayecto pa rentabilidad ta un fase crucial 
y hopi biaha desafiante pa cualkier negoshi 
nobo. E tempo pa un negoshi bira rendabel por 
varia significativamente basa riba varios factor, 
incluyendo e tipo di negoshi, industria, modelo 
di negoshi, y inversion inicial. Comprension di 
e factornan aki por yuda empresarionan esta- 
blece expectativanan realistico y nabega nan 
caminda pa exito financiero mas efectivamente. 


Tipo di negoshi y fase di startup 
E tipo di negoshi ta hunga un rol significante 
den determina cuanto tempo ta tuma pa logra 
rentabilidad. Startups y empresanan nobo, 
particularmente esnan den industrianan inno- 
vativo of dirigi pa tecnologia, hopi biaha ta 
enfrenta periodonan extenso di cash flow nega- 
tivo mientras nan ta inverti grandemente den 
desaroyo di producto, investigacion di mercado, 
y esfuersonan di mercadeo. Hopi startups kisas 
por cuminsa mira ganashi solamente despues 
di 2 pa 3 aña. Den contraste, negoshinan basa 
riba servicio, manera firmanan di consultoria 
of operacionnan freelance, tipicamente tin 
gastonan general mas abou y por logra rentab- 
ilidad mas lihe, tin biaha dentro di e prome aña. 


Industria y condicionnan di mercado 
Dinamica di industria y condicionnan di 
mercado tambe ta impacta e tempo pa rentab- 
ilidad. Negoshinan operando den mercadonan 
competitivo por enfrenta camindanan mas largo 
pa rentabilidad debi n’e necesidad pa gastonan 
significante di mercadeo y promocion pa dife- 
rencia nan mes. Di otro banda, negoshinan 
den mercadonan di crecemento halto of emer- 
gente por yega na rentabilidad mas lihe debi 
na demanda creciente y menos competidonan. 
Comprension di condicionnan di mercado y 
posiciona bo mes efectivamente por influencia 
e velocidad cu un negoshi ta bira rentabel. 


Consideracion di modelo di negoshi 
E modelo di negoshi ta otro factor crucial. 
Modelonan basa riba subscripcion, manera 
esnan uza pa hopi companianan di Software 
como un Servicio (SaaS), hopi biaha ta rekeri 
inversion inicial substancial den adkisicion y 
desaroyo di cliente, hibando na temponan mas 


C O M E R C I O 


E caminda pa rentabilidad: 


Cuanto tempo prome cu un negoshi por haya ganashi? 


largo pa rentabilidad, usualmente rond di 2 pa 4 aña. 
Sinembargo, unabes cu un fluho constante di entrada recurrente ta estableci, 
e negoshinan aki por bira sumamente rendabel. En contraste, negoshinan 
cu ta depende riba benta di un solo biaha, manera retail tradicional, por 
logra rentabilidad mas lihe si nan por escala benta eficientemente y maneha 
gastonan efectivamente. 


Maneho financiero y factornan economico 
Maneho financiero efectivo ta vital pa logra rentabilidad. Negoshinan cu 
inversionnan inicial substancial of gastonan operacional halto por tuma mas 
tempo pa cubri e gastonan aki y cuminsa genera ganashi. Ademas, factornan 
economico, manera caida economico of recesionnan, por afecta gasto di 
consumidor y extende e tempo necesario pa yega na rentabilidad. Negoshinan 
cu ta maneha nan finansa bon, optimalisa strategianan di prijs, y adapta na 
condicionnan economico ta miho posiciona pa logra rentabilidad mas pronto. 


E caminda pa rentabilidad ta varia ampliamente entre negoshinan, cu hopi ta 
aspira pa bira rentabel dentro di 1 pa 3 aña. Factornan manera tipo di negoshi, 
industria, modelo di negoshi, y maneho financiero ta hunga rolnan critico den 
determina con lihe un negoshi por genera ganashi. Door di compronde e 
factornan aki y planifica strategicamente, empresarionan por nabega miho e 
biahe pa exito financiero. 

D E P O R T E 


deporte@awemainta.com 


FALTANDO un poco mas pa cu un luna p’e campeonato 
2024/2025 cuminsa, teamnan ya ta den preparacion y 
tambe ta buscando manera di reforsa nan team miho cu nan 
por p’e siguiente campeonato. Manera tur aña tin e periodo 
di transferencia cu a habri oficialmente di 15 di juli y ta cera 
Dialuna awor 26 di augustus pa 5or di atardi. 


Na final di juli nos a acerca miembro di directiva Sr.Raymbert 
Bikker pa puntre con e actividad di transferencia ta bayendo, 
caminda e la conta nos cu ainda cos ta un tiki keto y cu 
normal e ultimo siman ta caminda cos ta bira interesante. 
Esaki t’e siman cu ni e presidente, ni secretario ni e tesorero 
di e clubnan no ta disponibel of ta dificil pa localisa. Pero 
ta hopi importante pa informa y recorda cu un club NO por 
nenga di acepta y/of di firma un peticion di retiro di un 
hungado. 


Tur peticion di retiro por wordo hiba personal na oficina di 
AVB cu ta situa na compleho Deportivo Frans Figaroa, of por 
manda via e-mail na edith.w@avbaruba.com y cu copia pa 
harvey.c@avbaruba.com. Na momento cu e ta firma “voor 
ontvangst” door di e organisacion di cual ta bay pidi retiro,e 
organisacion actual tin 14 dia pa contesta e peticion di retiro. 
Esaki ta conforme reglamento di AVB. 


Kico ta pasa si un hungado no a logra entrega su retiro prome 
cu e fecha stipula? E por ainda cambia di team prome cu e 
campeonato cuminsa? 


Esaki ainda ta posibel pero unicamente si ambos organ- 
isacion bay di acuerdo y cu no tin un obhecion. Esaki ta apli- 
cabel conforme reglamento te na 2 bes 24 ora prome cu e 
prome wega oficial programa pa AVB tuma luga p’e campe- 
onato 2024/ 2025. E wega aki por ta di cualkier division y no 
ta mara n’e division di cual e hungado ta bay hunga. 


Pues manera cu e campeonato cuminsa no tin chens mas pa 
haci cambio di team. Lo mester warda te December pa por 
cambia di team. Te ainda e teamnan cu ya a mustra algun 
refuerso ta RCA cu a trece 3 hungado di Colombia y Britannia 
cu a logra haya den su filanan e keeper Jostan Maduro y e 
delantero Reangelo Boekhoudt ambos for di Riverplate. Esaki 
t’e siman decisivo pa varios hungado y clubnan pa caba di 
reforsa nan team p’e campeonato cu ta den cuminsa. 


Futbol Local 


Ultimo siman di transferencia 

DIALUNA atardi Brazil Taekwondo 
Stichting a celebra 30 aña di exis- 
tencia cu presencia di algun Miembro 
di Prensa y algun atleta.  Master 
Alberto Klaber a funda Savaneta 
Taekwondo Stichting dia 18 di 
Augustus 1994 tempo cu el a caba di 
studia y a bolbe bek for di Hulanda. 
Alberto Klaber a caba su carera di 
Top Sport den Taekwondo y a biaha 
rond Mundo pa representa Hulanda. 


Despues di un par di aña Master Willy 
Willems a muda e scol for di e bario 
di Savaneta pa Brazil y a cambia e 
nomber di Savaneta pa Brazil y te 
cu awe ainda Brazil Taekwondo 
Stichting ta train den e bario di 
Brazil. Master Willy Willems a splica 
tur presente con el a cuminsa cu 
Taekwondo te cu e momento cu el 
a baha cu pensioen y a pasa e scol 
bek pa Alberto Klaber. 
Pa 
hopi 
aña  
Brazil 
Taek- 


wondo Stichting a lanta Taekwondo 
na Aruba pa hibe na unda cu e ta 
awe. Brazil Taekwondo Stichting 
ta un  Stichting cu hopi vision y 
perspectiva y cu semper ta inverti 
den su atletanan cu ta biaha rond 
Mundo representando Aruba. 


Hopi mayor a mustra nan interes pa 
Taekwondo y a trece nan yiunan pa 
mira con Master Alberto Klaber y 
Master 
Willy 
Willems 
a 
pone 


Taekwondo na unda Taekwondo ta 
awe. E atletanan di Brazil Taekwondo 
Stichting 
ta 
contento 
cu 
nan 


deporte y ta gusta train Taekwondo.  


Brazil 
Taekwondo 
Stichting 
ta 


gradici tur cu tabata presente na e 
celebracion di 30 aña. 


Celebracion di 30 aña di existencia di Brazil Taekwondo Stichting 

DIALUNA 
ultimo, 
Prome 
Minister 


Evelyn Wever-Croes a ricibi e Delegacion 
Paralimpico Aruba y e atleta reconoci y 
stima pa henter e pueblo di Aruba, Elliot 
Loonstra, cu ta bay representa Aruba pa 
di dos biaha na e Weganan Paralimpico. 
E aña aki e Weganan Paralimpico ta na 
Paris y lo inicia na final di augustus. 


Den nomber di Gobierno di Aruba, Prome 
Minister a entrega Elliott e bandera di 
Aruba cu el lo bay desfila cu ne na Paris, 
y ta desea Elliott tur clase di exito pa cu 
e competencianan. 


Prome Minister a ricibi di e Delegacion 
Paralimpico e uniform oficial cu Elliott 
y e delegacion lo uza na Paris durante 
e Weganan Paralimpico. Tambe Prome 
a ricibi e uniform pa Minister di Deporte 
Endy Croes. 
  
Prome Minister a expresa di a mira Elliott 
desaroya den e ultimo añanan den un 
atleta cu hopi dedicacion y pasion pa 
loke e ta haci. Elliott ya caba tin un total 
di 15 medaya den e areanan di deporte 
cu e ta practica, den diferente compe- 
tencia regional y internacional cu el a 
participa. 


“Nos ta sumamente orguyoso di Elliott, 
pa tur su dedicacion y entusiasmo pa 
representa Aruba orguyosamente. El a 
expresa cu e ta bon prepara y cu e tin un 
bon plan, y nos tin tur confiansa cu e ta 
bay ta exitoso. 
  
Tambe mi kier a gradici e comision cu 
ta busca varios atleta y prepara nan di 
e miho manera pa representa nos pais 
dignamente. Nos ta spera cu e entusi- 
asmo y logronan di Elliott por inspira 
hopi mas atleta pa asina Aruba por conta 
cu un delegacion mas grandi den futuro. 
Elliott hopi exito y danki pa tur locual 
bo ta haci pa e dushi baranca aki. Nos 
ta sumamente orguyoso di bo”, Prome 
Minister a expresa. 


Prome Minister a ricibi Delegacion Paralimpico Aruba 


Y a entrega bandera di Aruba na Elliott Loonstra 

RIBA 18 di augustus 2024, e ekiponan di New York Yankees 
y Detroit Tigers a tuma un pausa for di nan debernan di liga 
grandi pa pasa tempo cu hungadonan hoben na e Serie 
Mundial di Little League na Williamsport, Pennsylvania. E 
evento a trece e miho di ambos mundo hunto, mientras atle- 
tanan profesional y hungadonan hoben aspirante a comparti 
un dia memorabel. 


E strea di Yankees, Aaron Judge, tabata e centro di atencion, 
ricibiendo gritonan di alegria for di muchanan cu tabata 
emociona pa conoce un di e nombernan mas grandi den 
baseball. E hungadonan, incluyendo Judge, Jazz Chisholm 
Jr., y Giancarlo Stanton, a pasa e dia interactuando cu e 
muchanan di Little League, firmando autografo y compar- 
tiendo tips. Stanton hasta a demostra e grip corecto di 
baseball na e hungadonan hoben durante un biahe den bus, 
mientras Chisholm a captura e emocion riba un camara di 
video anticua. 


E bishita no tabata solamente pa topa cu fanaticonan— 
ambos ekipo a disfruta di e diberticion, deslisando abou 
di e cero di outfield riba carton y participa den wega cu e 
muchanan. “Tabata dificil pa bisa ken a disfruta mas,” Judge 
a remarca, notando e alegria di comparti e experiencia cu e 


hungadonan hoben. 


A pesar di e tempo di yobida cu a retrasa algun di e weganan 
di Little League, e Yankees y Tigers ainda a disfruta di nan 
tempo na e stadion historico di Lamade y Bowman Field. 
E dia tabata un regreso nostalgico na infancia p’e hunga- 
donan di MLB, hopi di cual un tempo tabata soña di hunga 
den e Serie Mundial di Little League nan mes. 


E evento tabata parti di e esfuersonan continuo di MLB pa 
conecta cu fanaticonan mas hoben y renoba interes den e 
deporte. P’e muchanan di Little League, e oportunidad pa 
interactua cu nan heroenan tabata un punto culminante di 
nan tempo na Williamsport, creando recuerdonan cu lo dura 
pa henter nan bida. 


NEW York Liberty, un di e franchisenan original di WNBA, 
ta generando un gran entusiasmo e temporada aki mientras 
nan ta buscando nan prome titulo di liga. Pa prome biaha 
den dos aña, Liberty a pasa Las Vegas Aces como e fabori- 
tonan pa gana e campeonato di WNBA, segun ESPN BET. 
New York awor ta lidera e WNBA Power Rankings di ESPN, un 
posicion anteriormente teni pa Aces desde augustus 2022. 


E dominio di Liberty e temporada aki ta evidente den nan 
enfrentamento directo cu Aces, ganando ambos encuentro 
di temporada regular, incluyendo un victoria convincente 
di 79-67 diasabra ultimo. Cu e streanan Breanna Stewart y 
Sabrina Ionescu liderando e carga, e Liberty a sigura e prome 
luga den e playoff di WNBA, solidificando ainda mas nan 
posicion como e ekipo pa vence. A pesar di esaki, Ionescu 
a enfatisa cu e enfoke di e ekipo ta keda riba mehoracion 
continuo en bes di comparacionnan cu otro ekiponan. 


Mientras tanto, e Minnesota Lynx a haci un regreso fuerte 
na forma, subiendo na No. 2 den e clasificacion despues di 
a baha na di seis luga luna pasa. Lidera pa Napheesa Collier, 
kende recientemente a regresa di un lesion, Lynx a gana tres 
wega consecutivo y ta prepara pa enfrentamento crucial 
contra Aces y Fever e siman aki. 


Las Vegas Aces, awor clasifica na di tres luga, a lucha contra 
Liberty pero a mantene un temporada solido en general. A’ja 
Wilson ta sigui registra numbernan impresionante, pero e 
ekipo lo mester reagrupa pa reta pa e prome luga den e 
clasificacion. 


Cerando e top cinco ta Connecticut Sun y Indiana Fever, 
ambos di cual a tene presentacionnan fuerte reciente- 
mente. Sun, reforsa pa e adkisicion nobo Marina Mabrey, 
ta buscando solidifica nan posicion den e playoff, mientras 
Fever, cu e strea creciente Caitlin Clark, ya a iguala nan miho 
total di victoria di temporada den shete aña. 


Liberty ta adelanta Aces como faborito pa titulo di WNBA 


Yankees y Tigers ta rebiba nan infancia na serie mundial di Little League 

MIENTRAS Major League Baseball (MLB) ta sigui evolu- 
ciona su reglanan pa mehora e atractivo di e wega, e liga 
awor ta considerando un idea nobo y audaz: un minimo 
obligatorio di seis inning pa pitchernan habrido. E cambio 
potencial aki ta dirigi pa reestablece e prominencia di pitch- 
ernan habrido, reduci lesionnan di picheo, y aumenta e 
accion general den weganan. 


Den añanan reciente, e duracion promedio di un salida di 
un pitcher habrido a disminui, cu habridonan promediando 
apenas mas di cinco inning pa wega na 2024, compara cu 
casi seis inning un decada pasa. Oficialnan di MLB ta kere cu 
rekeri habridonan pa tira por lo menos seis inning por trece 
bek e dianan ora cu asnan tabata domina e monticulo pa 
mayoria di e wega. Sin embargo, excepcionnan lo ta nece- 
sario, manera permiti pitchernan sali trempan si nan yega 
100 lansamento, entrega cuater of mas careda mereci, of 
sufri un lesion. 


E meta di e liga ta pa priorisa control y eficiencia riba velo- 


cidad puro, potencialmente reduciendo e tension riba 
e brasa di e pitchernan y baha e incidencia di lesionnan. 
Ehecutivonan y coachnan rond di e liga ta di acuerdo cu e 
cambio aki por conduci na un cambio den con pitchernan ta 
wordo desaroya, enfatisando stamina y strategia riba lansa- 
mento di poder. 


Aunke e regla ta ainda den e fase di discusion, e concepto a 
provoca debate den e comunidad di baseball. Algun ta sugeri 
cu un acercamento mas gradual, manera aumenta e rekisi- 
tonan minimo di batiadonan pa relevista, por ta un miho 
prome paso. Sinembargo, MLB a demostra su disponibilidad 
pa implementa cambionan significante pa e mehoracion di 
e wega, manera mira cu e ahuste di regla reciente manera e 
pitch clock y prohibicion di shift. 


Si e wordo implementa, e regla di seis inning por altera 
dramaticamente con ekiponan ta maneha nan personal di 
picheo, forsando nan pa reconsidera nan strategianan y 
desaroyo di hungado for di comienso. 


MLB ta explora regla di seis inning 


minimo pa pitchernan habrido 

DEN funcion debido di su responsabilidad como parlamen- 
tario, mr. Gerlien Croes, un biaha mas mester cuestiona e 
maneho bruha cu Gabinete Wever-Croes II ta hiba. E biaha 
aki ta trata di e asina yama LNT, cu t’e Landsverordening 
Normering Topinkomers, conoci tambe como ‘Wever-Croes 
Norm’ y cu ta regula e nivel maximo di salario pa director di 
un compania estatal, instancia publico of semi-publico. 


Dos aña a pasa,juni 2022 cu a ley a keda aproba den 
Parlamento di Aruba y a drenta na vigor.For di prome cu su 
aprobacion, e ley a conoce hopi critica y rechaso pa dife- 
rente motibo. 


Como miembro independiente di parlamento y conforme 
articulo III.17 di e Staatsregeling y articulo 59 di e 
Reglamento di Estado di Aruba, mr. Gerlien Croes a lansa 
pregunta den direccion di Minister Evelyn Wever-Croes, 
como titular Asuntonan General, Integridad y Organisacion 
Gubernamental, entre otro. 


Parlamentario Croes ta cuestiona henter e formulacion, 
implementacion, funcionamento y control di e ley. Na mas 
cu un ocasion a expresa publicamente su preocupacion p’e 
consecuencia cu esaki tin p’e sector den sentido di e retonan 
cu ta trece pa retencion di liderazgo y talento nobo, pero 
tambe motivacion pa prestacion optimal di organisacionnan 
clave pa nos pais. 


“Directornan tin varios aña trahando den un ambiente di 
insiguridad y tension laboral, te n’e punto cu algun a opta pa 
entama caso penal,” Croes a indica referiendo na Algemeen 
Pensioenfonds Aruba (APFA). Nan argumento, for di prome 
instante, ta cu APFA no cay bou di e criteria ancra den ley 
ya cu nan no ta un empresa, ni entidad publico. APFA ta 
un fondo cu no ta depende di subsidio di gobierno ya cu ta 
inverti e placa di su miembronan; ni tampoco tin e obliga- 
cion legal di duna cuenta na Pais Aruba. 


Di otro banda, entidadnan tambe a cuestiona e suma describi 
den ley pa motibo cu no ta inclui otro entrada cu tambe 
minister ta ricibi di caha di gobierno, por ehempel contribu- 
cion na fondo di pensioen y compensacion pa transporte, 
etc. 


Den su preguntanan, Parlamentario Independiente Croes ta 
pidi Prome Minister Wever-Croes pa mustra Parlamento di 
Aruba e Landsbesluit cu a traha pa añadi regla na articulo 


8 di e LNT cu ta regula, entre otro aspecto di remunera- 
cion (bezoldiging), prestacion (uitkering) y tambe e control 
financiero externo di e propio ley su ehecucion. Mescos ta 
pidi pa mustra parlamento rapport y otro documento cu ta 
ilustra e desaroyonan cu tabatin den ultimo 2 aña. 


Como contesta ricibi ta resulta cu gobierno, 2 aña despues 
di e aprobacion di e ley, ocasionando hopi incertitumbre, 
ainda no a traha ningun Landsbesluit necesario pa pone e 
ley den ehecucion. Esaki ta re-confirma e hecho cu, manera 
tabata di spera, despues di e aprobacion, nada a keda debi- 
damente regla ya cu Gabinete Wever-Croes a continua cu 
nan modus operandi di falta di transparencia p’esnan afecta 
p’e ley. 
Di nan banda, Minister President ta keda sconde tras di e 
argumento cu a aprobacion di esaki tawata un exigencia di 
Hulanda, sinembargo ta resulta cu esaki ta mas bien un otro 
show politico afectando di manera transcendental e futuro 
economico y social di Aruba. 


Parlamentario mr. Gerlien Croes: 


Wever Croes Norm ta otro show politico afectando di manera 


transcendental e futuro economico y social di Aruba 

E taxistanan tin un trabou importante, esta pa transporta 
nos bishitantenan pa nan destinacion na un manera safe, 
na un tarifa rasonabel, dunando un servicio confiabel y 
amabel. Cu e meta pa nos turistanan sigui bishita nos dushi 
isla. Taxista tambe tin cu tene nan mes na regla, e reglanan 
di trafico y contribui na caha di pueblo. E regla cu ta wordo 


trata door di gobierno awo, t’e cantidad di pasahero cu 
nan mag di transporta y e proceso pa traspaso di permiso 
(vergunning). 


Den Comision di Transporte nos a reuni cu e representan- 
tenan di taxista. Minister a basha awa den e proceso pa haci 
cambio den maneho pa cu taxi. E taxistanan no ta sinti nan 
mes envolvi, no a wordo scucha y ni tuma na serio pa cu nan 
preocupacionnan. 
Tin varios problema cu un taxista ta encontra den nan 
trabou diario, cu Minister no tin atencion pa nan, pero si ta 
tira problema extra den nan scochi. E problemanan real cu 
nan ta topa cu ne ta, entre otro transporte ilegal, stagnacion 
den trafico door di problema cu parkeo, peliger door di step 
electronico y pensioen pa taxista. 


Pa colmo, ora cos a bira cayente, “manure hit the fan“, 
Minister inhustamente ta tira Parlamento di Aruba bou di bus, 
bisando cu ta parlamento ta su hefe y a duna e “opdracht” 
pa haci esaki. Loke cu Minister a bisa no ta berdad, parla- 
mento solamente a pidi’e pa investiga e posibilidad pa intro- 
duci un taximeter y haci esaki HUNTO cu tur stakeholder. 
Mare Minister haci loke parlamento ta pidi’e pa haci, por 
ehempel pa cu agricultura y sushedad na Aruba. Parlamento 
y Fraccion di MEP ta den proceso con pa atende cu e caso 
aki. 


Parlamentario Alvin Molina (MEP): 


When manure hits the fan… 


Parlamento ta wordo tira bou di taxi (bus) 

DURANTE e Conferencia di Prensa 
di Gobierno di Aruba siman pasa, 
Prome Minister Evelyn Wever-Croes a 
mustra e cifranan total di e inversion 
cu Gobierno di Aruba a haci pa por a 
aumenta entrada di varios grupo di 
ciudadano. 


Manera ta conoci, luna pasa Gobierno 
a aumenta e entrada di empleadonan 
publico cu e indexering, a aumenta e 
entrada di pensionado, di trahadonan 
di fundacion, di esnan den sector priva, 
y e gehandicapten uitkering a aumenta 
y tur esaki ta yudando cada ciudadano 
cu e poder di compra. 


Oposicion ta yama e aumentonan 
“cachi cachi” 
A pesar cu Gobierno a haci e aumen- 
tonan aki, alocando mas di 33 miyon 
florin pa aña 2024 y mas di 105 miyon 
pa aña 2025, toch ainda parlamen- 
tarionan den oposicion ta burla di e 
aumento cu a duna e ciudadanonan 
yamando esaki un “cachi-cachi”. 


Prome Minister ta indica cu lo ta bon 
pa oposicion wak e “big picture”, e 
totalidad di informacion. E mandatario 
ta sigui bisa cu su gobierno ta traha 
responsabel a base di echo y estudi- 
onan y no ta yega duna un hende un 
suma sin a studia e total completo pa 
por duna tur e hendenan di e grupo. 
Tambe ta tene cuenta cu e costo p’e 
aña actual y siguiente aña. 


E “cachi cachi”, manera cu parlamen- 
tarionan di oposicion ta catalog’e, 
p’e pensionadonan y p’esnan cu ta 
haya gehandicapten uitkering ta hopi 
placa, mescos p’e empleado publico, 
e trahado di fundacion y esun di e 
sector priva, esaki ta hopi placa. Cada 
cantidad di placa ta diferente pa cada 


persona, y sigur cada cen ta yuda. No 
tin necesidad di haci burla y cataloga 
un aumento di entrada cu por yuda un 
hende den su bida diario, como algo 
negativo. 


Gabinete Wever-Croes ta traha na un 
forma transparente 
Aruba ta mirando un crecemento 
economico impresionante. A crea e 
espacio financiero y awor ta duna alivio 
n’e ciudadano. Gabinete Wever-Croes 
ta traha na un forma responsabel, 
transparente, mustrando y ilustrando 
tur e cifranan. E mandatario a remarca 
cu ohala Gobierno por a duna mas, 
pero si haci esaki awor, lo no tin e 200 
miyon extra pa otro aña den e presu- 
puesto. Tampoco lo core haci esaki 
prome cu eleccion y lubida despues di 
eleccion, pasobra esaki no t’e forma 
di goberna di e gobierno aki. Gabinete 
Wever-Croes ta para pa bon goberna- 
cion y esakinan ta compromisonan riba 
termino largo cu Gobierno ta haciendo. 


Prome Minister ta haci un apelacion 
na comercio di Aruba 
Gobierno ta comprometi pa mehora 
e poder di compra di cada ciudadano 
di Aruba y cualkier oportunidad cu lo 


bin, lo bolbe haci’e. Ta importante si 
pa remarca cu ora Gobierno duna e 
aumento n’e ciudadano, no kiermen 
cu prijsnan den tiendanan lo baha. 
Gobierno tin control solamente riba e 
canasta basico. E prijsnan den tien- 
danan ta wordo fiha p’e comerciante. 
P’e motibo aki Prome Minister ta haci 
un apelacion na comercio di Aruba, pa 
“pone man na nan curason”, y baha e 
prijsnan un poco, haci e producto mas 
accesibel p’e ciudadano y asina stimula 
e hendenan gasta mas den e establec- 
imento. E 100 miyon cu Gobierno tin 
presupuesta anualmente p’e aumen- 
tonan ta bay bek den e economia di 
Aruba y ta beneficia e comerciante mes 
y henter e pueblo di Aruba. 


“E pensionadonan ta un grupo cu a 
haya varios aumento di pensioen of di 
e reparatietoeslag durante e añanan. 
Cada bes cu tin e espacio financiero, 
Gobierno lo kier duna bek y sigur n’e 
pensionado kende a construi e pais aki 
pa nos por biba aden. Un pabien na tur 
esnan cu a bin na remarke p’e aumento 
di entrada y sa tambe cu esaki lo no 
keda akinan, nos lo sigui traha p’e pros- 
peridad yega den cada hogar di pais 
Aruba”, Prome Minister a menciona. 


A pesar cu oposicion ta yama e aumentonan “cachi cachi” 


Gobierno ta comprometi pa mehora e poder 
di compra di cada ciudadano di pais Aruba 

DIALUNA 19 di Augustus pa 3:00pm tabata un dia grandi 
y importante, pasobra e ley di iniciativa di “Referendum” a 
keda oficialmente entrega na Parlamento pa wordo manda 
pa Raad van Advies. Manera pueblo sa, Aruba no conoce 
un “referendum” den su constitucion ainda manera Corsou 
y St.Maarten. Corsou y St.Maarten a revisa y expande nan 
constitucion na 2010, y a probecha pa inclui referendum, pa 
pueblo por dicidi riba temanan controversial. 


“Desde 1986 Aruba no tin un referendum regla den su 
constitucion.” 
Ta un hecho cu Aruba desde 1986 no tin un referendum 
inclui den su constitucion pa resona e bos di pueblo. 
Referendum ta un herment cu ta reenforsa e influencia di 
pueblo den decision crucial cu por afecta e cultura y tradi- 
cionnan di e pueblo. Ta p’esey como iniciado di e ley di “refer- 
endum” hunto cu co-iniciadonan colega Hendrik Tevreden, 
Shailiny Tromp-Lee, Darlaine Guedez-Erasmus, Roderick 
“Ricky” Hoek, Louisette “Setty” Yarzagaray, Alvin Molina y 
Arthur Vallejo nos ta sumamente satisfecho y contento di 
por cuminsa e trayecto oficial di e ley di iniciativa aki den 
Parlamento. Como representantenan di pueblo ta nos meta 
pa empodera pueblo y traha leynan pa haci nos democracia 
mas resiliente. 


Cual ta e trayecto cu e ley di “referendum” mester cana 
awo? 
E ley a bay Raad van Advies y ta di spera cu e conseho lo 
por tarda 6-8 siman pa keda cla. Una bes cu e conseho keda 
cla e ta wordo manda bek pa a iniciadonan. E siguiente paso 


lo ta pa contesta e preocupacionnan di Raad van Advies su 
consehonan y crea e contestacion den forma di e “Nader 
Rapport.” Ora e Nader Rapport keda cla ta entrega e Ley, e 
Memorie van Toelichting (splicacion di e ley), e Conseho di 
Raad van Advies y e Nader Rapport na Parlamento pa cole- 
ganan lesa, analisa y haci pregunta riba dje. Despues di a 
ricibi e preguntanan nos mester contesta esakinan oficial- 
mente, pa despues den Centraal Commissie un fecha wordo 
poni pa e reunion publico cu lo bay trata e ley pe wordo 
aproba of desaproba pa Parlamento. 


Durante di e ultimo tres añanan mi a bin cu varios idea pa 
introduci leynan cu lo empodera y tambe cu lo salvaguardia 
derechonan di nos pueblo. Den e lunanan nos dilanti nos 
lo introduci otro ley pa Raad van Advies. Nos lo anunci’e 
pronto, keda pendiente! 


Parlamentario Marco Berlis (MEP): 


Ley di iniciativa di “Referendum” a wordo entrega na Raad van Advies 

1. Tur e bacterianan di mundo poni riba 
otro lo extende pa 10 biyon aña luz. Hunto, 
e microbionan di Tera di 0.001mm largo por 
lora rond di e Via Lactea mas di 20,000 biaha. 


2. Bisti dashi por reduci e fluho di sanger pa 
e cerebro cu 7.5 porciento. Un estudio na 
2018 a descubri cu bisti un dashi por reduci 
e fluho di sanger pa bo cerebro cu te cu 7.5 
porciento, locual por haci bo sinti marea, 
nausea, y causa dolor di cabes. 


Tambe nan por aumenta e presion den bo 
wowonan si nan ta mucho preta y ta excelente 
pa carga microbionan. 


3. E miedo di palabranan largo ta wordo yama 
Hippopotomonstrosesquippedaliophobia. 
E palabra di 36 letter a wordo uza prome pa 
e poeta Romano Horacio den e prome siglo 
BCE pa critica e escritornan cu un inclinacion 
iracional pa palabranan largo. Tabata e poeta 
Mericano Aimee Nezheukumatathil, posible- 
mente cu miedo di su propio fam, kende a 
crea e termino manera nos conoce awendia. 


4. E cacho mas bieu di mundo a biba te 29.5 
aña. Mientras cu e edad promedio cu un 
cacho ta yega ta rond di 10-15 aña, un cacho 
Australiano, ‘Bluey’, a sobrevivi te na e edad 
madura di 29.5 aña. 


5. E pushi mas bieu di mundo a biba te 38 
aña y tres dia. Creme Puff tabata e pushi mas 
bieu cu a yega di biba. 


6. Solo ta haci zonido pero nos no por tende. 
Den forma di ondanan di presion, e solo ta haci 
zonido. Sinembargo, e largura di e ondanan di 
presion for di solo ta wordo midi den cientos 
di miya, nificando cu nan ta mucho leu for di 
e rango di oido humano. 


7. Mount Everest no t’e montaña mas 
halto riba Tera. Mauna Kea y Mauna Loa na 
Hawaii, e volcannan gemelo, ta mas halto cu 
Mount Everest debi cu 4.2km di nan haltura 
ta sumergi bou di awa. E volcannan gemelo 
ta midi un impresionante 10.2km den total, 
compara cu e 4.6km insignificante di Everest. 


Bon pa sa 
Datonan curioso y impactante di mundo 


8. Nos sistema solar tin un muraya. E heliopausa - e region di espacio 
den cual biento solar no ta suficiente cayente pa pusha bek e biento di 
particulanan proveniente di streanan leu - ta wordo considera hopi biaha 
e “muraya di frontera” di e Sistema Solar y espacio interestelar. 


9. Pulponan en realidad no tin tentaculo. Nan tin ocho extremidad, pero 
nan ta brasanan (pa mayoria di especie). Tecnicamente, ora ta papia di 
cefalopodonan (pulpo, calamar, etc.), cientificonan ta defini tentaculonan 
como extremidad cu ventosa na nan punta. Brasanan di pulpo tin vento- 
sanan riba mayoria di nan largura. 


10. Mayoria di mapanan di mundo ta robes. Riba mayoria di mapa, e 
proyeccion di Mercator - desaroya prome na 1569 - ta wordo uza ainda. E 
metodo aki ta sumamente inexacto y ta haci Alaska parce mes grandi cu 
Brazil y Groenland 14 biaha mas grandi cu e ta en realidad. Pa un mapa ta 
completamente exacto, e lo mester ta tamaño real y rondo, no plat. 

MESTER a opera un homber Irani pa saca asina tres kilo 
di obheto metalico cu el a guli, segun e revista Journal of 
Medical Case Reports. E pashent, un homber di 36 aña di e 
ciudad di Ahvaz, a yega hospital, kehando di un dolor persis- 
tente na su barica y tabata saca frecuentemente, loke a 
impidie come y bebe cu normalidad. Despues di a realisa un 
serie di examen medico, a descubri cu den su stoma tabatin 
un gran cantidad di obheto metalico cu el a guli boluntari- 
amente. 


Den e operacion, e dokternan a logra saca 452 obheto 
metalico cu, en total, tabata pisa 2,9 kilogram. Entre e 
elementonan cu nan a saca di e stoma di e pashent, a haya 
knots, bolts, schroef, yabi y hasta piedra. E acumulacion 
di e obhetonan aki a provoca un obstruccion grave den su 
aparato digestivo, loke a splica su sintomanan debilitante. 


Despues di e intervencion, a traslada e pashent pa un 
servicio psikiatrico, caminda cu a diagnostic’e pa psicosis, 
un trastorno mental severo cu ta provoca un desconexion cu 
realidad. Segun e dokternan, e homber tabata consumiendo 
e obhetonan aki durante por lo menos tres luna, compor- 
tacion vincula na su diagnostico y un adiccion severo na 
opium (tipo di droga). 


Dos siman despues di e operacion, e homber a bay bek n’e 
clinica pa un chekeo di siguimento. Afortunadamente e resul- 
tadonan tabata positivo, sin señal di infeccion, sangramento 
ni complicacion digestivo. Aunke e tipo di casonan aki ta 
extremandamente raro, specialmente na Iran, e dokternan a 
destaca cu e intervencion tabata un exito. E caso aki ta pone 
enfasis riba e retonan medico y psicologico cu por presenta 
cerca pashent cu trastorno mental grave y adiccion, subray- 
ando e importancia di un enfoke multidisciplinario den nan 
tratamento. 


FUN FACTS 


Despues di dolor den su barica 


A saca tres kilo di metal fo’i stoma di Irani 

E siman di 7 di october te cu 13 di 
october 2024, e comunidad local y e 
bishitante di e isla lo bay experiencia 
Autentico Aruba Culinary Festival. Un 
evento cu lo duna enfasis n’e variacion 
culinario cu Aruba tin pa ofrece y e 
talento excepcional di nos chefnan. 


E festival aki ta duna oportunidad unico 
pa explora e variacion rico di cuminda, 
pa 
descubri 
restaurantnan 
nobo, 


saboria, y pa aprecia cushina di calidad 
halto cu ta refleha e tradicion culinario 
y e diversidad cultural di Aruba. Cu 
mas di shen nacionalidad riba nos isla, 
e evento aki lo bira otro momento di 
celebracion di nos herencia cultural y e 
diferente sabornan cu ta forma parti di 
nos identidad. 


E festival lo sirbi como un plataforma 
p’e sector culinario por presenta nan 
producto, pa crea mas sosten y entu- 
siasmo local, e lo uni tambe restau- 
rantnan cu studiantenan culinario di 
EPB y EPI, y lo yuda na posiciona Aruba 
como un destinacion culinario na nivel 
internacional. Sin lubida e hecho cu ta 
spera cu e inspira nos hobennan pa uni 
nan mes n’e industria culinario vibrante 
na Aruba. 


Autentico Aruba Culinary Festival ta 
dividi den dos parti: 
E prome parti lo conta cu un Autentico 
Restaurant Week: cu lo cuminsa 
entrante dialuna 7 di october te diabi- 
erna 11 di october, aki ta caminda cu 
restaurantnan participante lo presenta 
nan propio menu, diferente oferta, of 
eventonan special cu lo wordo publica 
riba e calendario di evento riba e 
website di Autentico. 


E di dos parti di e festival lo conta 
cu e asina yama ‘Wilhelminastraat 
Culinary Festival’ durante e weekend 
di 12 di october y 13 di october n’e 
historico Wilhelminastraat den centro 
di Oranjestad. E evento aki lo duna e 
local y e bishitante e oportunidad pa 


disfruta di un variacion di cuminda y 
bebida n’e diferente booth nan cu lo tin 
presente, ilustrando e mundo di gastro- 
nomia representativo di Aruba. Hunto 
cu esaki, lo tin entretenimento local 
y competencia di Bartender’s Brawl y 
Iron Chef Aruba riba e podio principal. 


Kico por spera durante e evento? 
Durante di e Bartender’s Brawl riba 
diasabra 12 di october, lo conta cu e 
di seis edicion di e evento aki na 
Aruba. Aki ta caminda cu varios 
bartender lo competi pa asina presenta 
bebidanan original di cocktail. 


Durante di e competencia di Iron Chef 
n’e podium principal riba diadomingo 
13 di oktober, tres chef lo competi 
p’asina prepara platonan special, hunto 
cu asistencia di studiantenan culinario 
di EPB y EPI. 


Banda di esaki, e publico lo por spera 
un gran variedad di restaurant cu lo 
presenta dos di nan platonan na un 


prijs atractivo, mientras cu por gosa di 
talentonan musical local den e cayanan 
di Wilhelminastraat. Lo tin varios luga 
cu por sinta, relaha, y disfruta di evento. 


Pronto tur ticketnan lo ta disponibel 
riba website: www.autenticofestival. 
com. Cu compra di un ticket “Weekend 
Pass” na balor di AWG. 54 lo ricibi un 
credito di AWG. 30 cu lo por wordo 
uza bek riba dianan di e evento. Of 
por cumpra un “Day Pass” na balor di 
AWG. 36, y ricibi un credito di AWG. 
20 pa por uza riba e dia di e evento. 
Cada ticket ta inclui un copi reusabel, 
credito di cuminda y bebida, y entrada 
p’e competencianan di e Bartender’s 
Brawl y Iron Chef. 


Credito no uza lo ta wordo uza como 
donacion na un bon causa. 


Sigui Autentico Aruba Culinary Festival 
riba Facebook, Instagram, y www. 
autenticofestival.com pa mas informa- 
cion. 


A.T.A. ta presenta Autentico Aruba Culinary Festival 2024 

ACTUALMENTE ta di bishita na Aruba Emabahador di 
Reino na Panama señor Sander Cohen. Prome Minister 
Evelyn Wever-Croes a indica di a topa señor Cohen durante 
su bishita na Panama pa instalacion di e presidente nobo 
di Panama comienso di Juli 2024, na unda a hiba comber- 
sacionnan interesante pa loke ta e oportunidadnan comer- 
cial entre e dos paisnan. Basa riba e combersacionnan 
aki, señor Cohen a bin di bishita na Aruba pa asina crea 
un “handelsmissie” Panama-Aruba, cu lo cubri e oportuni- 
dadnan comercial. 


Durante su bishita, Señor Cohen a reuni tambe cu Minister 
di Asuntonan Economico, Minister di Tursimo, y tambe cu 
ATIA, Camara di Comercio, AHATA y diferente otro stake- 
holder pa asina por cuminsa prepara e “handelsmissie”. 


Manera ta conoci, Aruba ta den recuperacion y un di e 
puntonan cu Gobierno kier enfoca riba dje ta diversificacion 
di e economia. Pa cu esaki, Panama lo hunga un rol impor- 
tante mirando cu tin hopi oportunidad pa explora. Unabes 
cu nan ta asina leu, representantenan di Panama mes lo 
organisa e reunionnan necesario cu sector priva na Aruba, 


pa asina atende algun reunion di preparacion, pa despues 
por atende e “handelsmissie”, cu si logra ta un exito, lo ta di 
gran beneficio pa pais Aruba. 


Lo explora oportunidadnan comercial entre Aruba y Panama 


Embahador di Reino na Panama di bishita na Aruba pa varios reunion 

ALGUN siman atras Departamento di Agricultura, Cria y 
Pesca, conoci popularmente como Santa Rosa, a haci un 
yamando na comunidad y particularmente piscadonan di 
Aruba pa yuda cu e buskeda di un canasta experimental 
pa lionfish cu a perde den nos lama durante pruebanan di 
investigacion. Santa Rosa a keda acerca pa sr. Patrick van 
Brakel, conoci pa su tantisimo videonan educativo di @ 
Lionfishhunter Aruba, como e @Lionfish Snack Aruba, pa 
por duna un asistencia na su persona y un estudio cu el 
a inicia riba propio iniciativa y trahando cu @Caribbean 
Lionfish Alliance, @Aruba Reef Care FoundationSr. van 
Brakel a bin ta experimenta cu varios “Lionfish traps” of 
canasta pa Lionfish siguiendo diseño di @NOAA OfÏce of 
National Marine Sanctuaries. Su ultimo intento a ser poni 
algun tempo atras den lama y pa mala suerte net despues 
e tormenta Beryl a asota nos costa cu consecuencia cu 
e instrumento cu ta contene un luz y un camara no por a 
wordo localisa. 


Santa Rosa semper ta yuda: 
Santa Rosa mesora a compromete pa yuda sr. van Brakel pa 
recupera e artefactonan y tambe sigui yuda cu e investiga- 
cion riba lionfish. E canasta ta un diseño cu a bin ta desa- 
roya conhuntamente cu investigadonan na Bermuda y ta 
basa riba e diseño di lobster traps di e area ey. E canasta 
ta un bari adapta pa laga Lionfish drenta pero dificil pa nan 
sali. E tabata tin un boei y un anker na dje. Manera menciona 
caba, e tabata tin tambe un luz y un camara instala. 


Seccion di pesca di Santa Rosa, desde 2009 cu e prome 
Lionish invasivo a keda registra den nos awanan, a lidera e 
monitoreo di e potencial peliger invasivo aki y investiga si 
por converti esaki den un pesca sostenibel cu por aporta na 
nos economia y siguridad di provee alimento propio fresco y 
saludabel. Asina por menciona cu a tuma luga varios torneo 
di Lionfish, actividad culinario, investigacion cientifico y 
mucho mas pa tanto lanta e conocemento den nos comu- 
nidad como tambe colecta informacion practico cu por ser 
aplica na Aruba. 


P’esey ora e seccion di pesca di Santa Rosa a keda acerca pa 
yuda cu e buskeda, a drenta accion mesora y rapidamente 
tuma e iniciativa pa acerca piscadonan den e buskeda ya cu 
Santa Rosa ta reconoce semper e conocemento profundo di 
lama cu nos piscadonan tin. Piscamento pa Santa Rosa ta 
parti integral di e cultura, economia y naturalesa di Aruba. E 
aporte di nos piscadonan pa loke ta provee cuminda fresco 
di calidad ta djis parti di tur nan ta contribui na nos isla. Nan 
aporte n’e herencia intangibel ainda tin ainda mucho mas pa 


contribui na nos comunidad. 


Juan Giel a recupera e canasta: 
Tabata ni un dia despues cu a emiti e yamada di auxilio, cu 
e conocedo piscado Juan “Tintin” Giel, cu ta forma parti di 
e clan di piscado di Wolff, bon conoci na Noord pa provee 
pisca fresco y particularmente masbango y otro pisca di 
reda, a avisa Santa Rosa y sr. van Brakel cu el a mira e arte- 
facto. Es mas el a duna algun indicacion pa purba localisele. 
Santa Rosa y sr. Van Brakel a bay mesora y sondea e area 
pero no a logra. Ta te ora sr. Giel tabata tin un dia liber di 
su trabounan y cu e tabata tin tempo pa dedica na lama 
na su gusto, cu el a yega tera cu e bon noticia cu el a trece 
e canasta pa sr. van Brakel. Santa Rosa ta manda palabra 
di gradicimento na sr. Giel y tambe danki n’e clan di Pedro 
“Buchi” Wolff pa nan contribucion cu e logro aki. Felicitacion 
ta na su luga pa nos piscadonan y sigur tambe na sr. van 
Brakel cu a keda mantene speransa y e causa di combati 
lionfish den pantaya. Danki y pabien. 


Investigacion valioso: 
Santa Rosa lo sigui conhuntamente cu demas instancia y 
organisacionnan relevante y interesa pa colecta y distribui 
informacion. Te ainda e manera mas eficaz pa controla 
Lionfish invasivo ta pa tira esaki cu un tipo di harpun. Hopi 
biaha ta uza e slingshot of polespear p’e tarea aki. E limit- 
acion p’e metodo di sambuya y tira Lionfish ta cu ta unica- 
mente unda hende por yega y sambuya, lo por controla 
Lionfish invasivo. E idea pa considera canasta pa Lionfish 
ta cu uzando canasta posiblemente por yega na lama mas 
hundo cu hende por duik y posiblemente ta un metodo di 
pesca economicamente viable. Rond mundo ta unicamente 
algun luga ta purbando cu e metodo aki y pa cual motibo 
lo ta sumamente valioso e resultadonan di e investigacion 
aki. Santa Rosa awor, cu input di piscadonan, lo traha cu sr. 
van Brakel riba e proximo diseño y experimentonan p’asina 
mehora e modelo. 


Canasta di Lionfish perdi recupera danki na Piscadonan 


Santa Rosa ta reconoce e aporte di e conocemento di lama di nos comunidad piscado 

MINISTER Geoffrey Wever recientemente a reuni cu emba- 
hador di Reino Hulandes na Panama, señor Sander Cohen, 
director di Holland House na Panama, señor Robert Bosman, 
directeur di Dienst Buitenlandse Betrekkingen (DBB), señora 
Jocelyne Croes, y senior policy advisor di DBB, señora 


Ghislaine Nicolas relaciona cu un Trade Mision cu emba- 
hador Hulandes na Panama y director di Holland House ta 
organisando p’e islanan Hulandes na december 2024. 


Usualmente, misionnan comercial ta wordo organisa pa un 
pais y su delegacion comercial bay otro pais, pero e biaha aki 
e mision comercial ta wordo organisa pa e islanan Hulandes 
den Caribe, un muestra di solidarismo dentro di e Reino 
Hulandes. 


“Nos ta contento di por forma parti di e mision comercial aki 
y duna nos comerciantenan e opcion pa expande nan hori- 
zonte, conoce un pais di negoshi y oportunidadnan di inver- 
sion nobo. Tambe ta uza e oportunidad pa wordo introduci 
na comerciantenan na Panama, y explora posibilidad comer- 
cial hunto”, segun Minister Geoffrey Wever. 


Como pais cu ta importa gran parti di su productonan nos 
mester keda sondea den region unda nos por haya producto 
mas economico y brinda comercio mas opcionnan comer- 
cial. Participacion di e otro islanan Hulandes manera Corsou 
y Boneiro tambe ta interesante, segun Minister Wever, 
mirando cu e ta duna nos e opcion pa hunto identifica kico e 
retonan ta y busca solucionnan comun. 


“Den nos experiencia, logistica semper ta un reto, y kisas 
consolida carga pa e islanan por nifica cu prijs di trans- 
porte por wordo reduci y asina tambe e prijs pa nos consum- 
idornan”, segun e mandatario. 


Minister Wever ta invita comercio Arubiano pa evalua pa 
haci uzo di e opcion aki. 


Minister Geoffrey Wever a reuni cu embahador Hulandes na Panama 


Relaciona cu Mision Comercial pa Panama 

DIA 20 di augustus ta celebra ’75 
aña trabou di biblioteca na Aruba’. 
Biblioteca Nacional Aruba ta un biblio- 
teca multifacetico den sentido cu e 
ta un biblioteca publico cu ta presta 
buki y duna informacion na publico, 
un biblioteca cu ta sostene scolnan, 
un biblioteca nacional cu ta conserva 
patrimonio cultural di Aruba y un luga 
unda ta sostene y promove expresi- 
onnan cultural. 


Trabou di biblioteca na Aruba a desa- 
roya durante añanan como tambe e 
forma pa warda/conserva material. 
Biblioteca a crece hunto cu e comu- 
nidad Arubano y ta posiciona su mes 
fuertemente den cuadro di educacion 


continuo pa tur. 


Pa expresa e crecemento, ambiente, 
conexion cu comunidad a rebiba e logo. 
Muy en particular e Font y e colornan. E 
forma a keda mes cos, como cu esey ta 
hopi conoci caba. E blokinan ta repre- 
senta lomba di buki y un mundo di buki 
y informacion. E logo ta diseña na un 
manera, pa apela na tur grupo meta. 


E blokinan: ta expresa cu Biblioteca 
ta yuda construi y contribui na un 
comunidad bon informa. Pensa por 
ehempel na construccion di un Centro 
di Informacion completo, contribui na 
engrandece conocemento en general 


y contribui na informa tur miembro di 
comunidad. 
E letranan ta duna un efecto fluido, 
habri, flexibel y suave. E colornan ta 
moderno, yen di energia, bibo y ta hala 
atencion. 


BIBLIOTECA na Playa ta presenta un 
seleccion di poema na Papiamento riba 
su bentananan. A cuminsa e exhibicion 
aki cu un seleccion di poeta clasico, 5 
aña pasa. A amplia e exposicion awor 
cu un seleccion di poema di poetanan 
contemporaneo. Y tambe poema pa 
mucha. 


E presentacion di poema ta di poet- 
anan local: Belen Kock-Marchena, 
Denis Henriquez, Frenky Geerman, 
Frida 
Winklaar 
Domacasse, 
Gina 


Henriquez, Joe J. L. Fortin, Lily Clarisa, 
Luciano Milliard, Olga Buckley, Pancho 
Geerman, Reginald de Palm, Rosabelle 
Illes y Yakari Gabriel. Y ademas 5 
poema pa mucha di: Robert Reeberg, 
Desiree Correa, Mili Arends, Mercedes 
Petrochi y Liliana Erasmus. 


Cinco aña pasa a cuminsa cu 11 obra di 
poetanan clasico, strofanan di poema 
di Hubert Booi, Ernesto Rosenstand, 
Federico Oduber, Nydia Ecury, Mario 


Dijkhoff, Nena Bennett y Nicolas 
Piña Lampe. Strofanan di cancion di 
Padu Lampe, Hildward Croes, Ramon 
Krozendijk y Bernadina Growell-Kock. 


Biblioteca ta presenta e poemanan 
riba glas y porta pa capta atencion di 
publico y duna atencion y honor na nos 
poetanan local. Nan ta poema y frag- 
mentonan impactante pa bishitante 
por lesa, conoce y disfruta di dje. Asina, 
hopi mas bishitante ta haya un impre- 
sion di expresion literario di yiunan di 
tera y kisas ta keda inspira pa lesa e 
obranan completo. 


Tur publicacion di poesia ta forma parti 
di e coleccion di Biblioteca Nacional 
Aruba. 


E edificio di biblioteca a keda renoba 
aña pasa y Mural artist Robby Solognier 
a traha riba un bunita mural. Combina 
cu e exhibicion di poema esaki ta 
embeyece e edificio. E proyecto aki ta 
realisa den cuadro di e celebracion ’75 
aña di trabou di biblioteca na Aruba. 


Link: https://www.bibliotecanacional. 
aw/pages/homenahe-na-autor-y- 
compositor/ 


Un exhibicion di poema 


Un logo nobo 

RECIENTEMENTE un delegacion di Fundacion Desaroyo y 
Progreso di Idioma pa nos Studiante (DPIS) a haci un bishita 
di cortesia na Gabinete di Aruba. E delegacion a consisti di 
Isidro Berg,Yirani Berg, Raiza Ras y Luvy Cicilia. E dia ey 
dos miembro di e team no por tabata presente cu ta Chinua 
Mardenbourough y Gelvine Flanders. 


Meta di e bishita tabata presenta e plannan pa Fundacion 
Desaroyo y Progreso di Idioma pa nos Studiante (DPIS). 
E idea pa yuda studiantenan a surgi algun luna pasa ora 
cu Yirani Berg tabata tin un combersacion cu Minister 
Plenipotenciario mr. Ady Thijsen pasobra un di e miho studi- 
antenan di e scol di aviacion, Gelvine Flanders, kende ta bin 
di Aruba, kier a keda den spotlight pasobra e tabata entre 
e top 4 heroenan di habilidad nacional cu ta pertenece na 
Hulanda. 


Yirani Berg ta docente den opleiding di Spaño y el a mira cu 
nos studiantenan Arubiano tin potencial y a presenta e dia ey 
con e studiantenan por wordo yuda durante nan estudio den 
enseñansa profesional secundario, enseñansa profesional 
superior y enseñansa universitario. Despues, Yirani Berg y 
e otro miembronan di e team a cuminsa brainstorm con pa 
por yuda e studiantenan miho. E dia ey DPIS a presenta nan 
plannan y kico ta nan obhetivo. Durante e combersacion a 
sali na cla cu Minister Plenipotenciario Ady Thijsen y direc- 
tora di Gabinete di Aruba Joselin Croes LL.M tabata hopi 
interesa den un di e metanan, esta pa yuda studiantenan cu 
e idioma Hulandes, pa medio di entre otro poder di idioma. 


Ta bisto cu e sosten actual pa studiantenan Arubiano na 
Hulanda no ta adecua. Sosten existente hopi biaha no ta 
suficiente pa yuda studiantenan alcansa di berdad nan pleno 
potencial. Ta p’esey a lanta un fundacion pa atende e defi- 
ciencianan aki y a introduci  manera nobo, miho di guia. E 
enfoke ta riba mehora nan dominio di e idioma Hulandes, 
pasobra esaki ta esencial pa nan exito. Segun DPIS esaki ta 
necesario pasobra por mira cu hopi studiante tin dificultad 
cu e idioma Hulandes, cu ta stroba nan estudio y bienestar. 


E sistema di sosten actual no ta suficiente efectivo, loke ta 
nifica cu hopi studiante no ta haya e yudansa cu nan mester. 
“Nos kier cambia esaki door di crea un sistema di sosten 
amplio y sostenibel cu lo yuda nan durante henter nan periodo 
di estudio na Hulanda. Nos team ta inclui tres persona den 
enseñansa y e otro tresnan a duna entrenamento na personal 
nobo cerca nan dunadonan di trabou y tin experencia den 
dunamento di entrenamento,” asina Yirani Berg a bisa. 


Na final di e presentacion y combersacion, a palabra 
cu Minister Plenipotenciario Ady Thijsen y directora di 


Gabinete di Aruba Joselin Croes cu DPIS lo manda nan plan 
di proyecto cu e speransa cu por drenta den un partner- 
ship entre Fundacion Desaroyo y Progreso di Idioma pa nos 
Studiante y Gabinete di Aruba pa por yuda studiantenan di 
Aruba na un manera profesional. Pa medio di un partnership 
lo por tin un miho alcance den yuda studiantenan Arubiano y 
yuda nan durante nan estudio pa sigui desaroya nan idioma 
Hulandes na un nivel academico pa asina nan por desaroya 
nan talentonan completamente durante nan estudio. 


Potret cortesia Arubahuis 


DPIS a bishita Gabinete di Aruba 


NOS, Aruba y henter mundo mester di hopi oracion, pa paz. A 
la bes nos lo combina nos nobena cu apertura di aña escolar 
nobo. Ta p’esey nos kier a invita henter nos comunidad, grandi y 
chikito, tur fielnan pa ban uni pa resa pa un y tur en special nos 
mucha- y hobennan. 


Nobena, sigui pa Santo Sacrificio di Misa, lo tuma luga tur dia 
den Misa Inmaculata Concepcion na Santa Cruz. 


Diabierna, 16 di augustus 2024 pa 6.15 di atardi 
Diasabra, 17 di augustus 2024 pa 6.15 di atardi 
Diadomingo 18 di augustus 2024 pa 7.15 di mainta 
Dialuna, 19 di augustus 2024 pa 6.15 di atardi 
Diamars, 20 di augustus 2024 pa 6.15 di atardi 
Diaranson, 21 di augustus 2024 pa 6.15 di mainta 
Diahuebs, 22 di augustus 2024 pa 6.15 di atardi 
Diabierna, 23 di augustus 2024 pa 6.15 di atardi 
Diasabra, 24 di augustus 2024 pa 6.15 di atardi 


Diadomingo, 25 di augustus 2024 nos lo celebra Fiesta di Niño 
Hesus di Praga y nos lo haci esaki cu oracion den Misa cu lo 
cuminsa pa 7.15am. sigui pa un Santo Sacrificio di Misa pa 8.00 
di mainta. 


Ban uni pa venera y celebra 


nos dushi Niño Hesus 

RECETA DI DIA 


Ingrediente p’e mansa Fathead 
1 ½ cup di keshi mozzarella raspa 
2 cuchara di cream cheese 
1 webo grandi 
¾ cup di hariña di almendra (almond flour) 
½ telep di baking powder 
¼ telep di garlic powder (opcional) 
¼ telep di salo (opcional) 


Ingredientenan p’e topping 
(bo por ahusta segun bo preferencia) 
½ cup di saus di tomati abou den carbs 
1 cup di keshi mozzarella raspa 
Pepperoni, ham, mushroom, oleifi, promente, etc. 


Instruccion 
Preparacion di e mansa: 
1.Prekeinta e forno na 220°C (425°F). Prepara un forma p’e 
pizza o un teblachi pa horna cu baking paper of un lamina 
di silicone. 


2. Dirti e keshi: Den un comchi apto pa microwave, combina 
e keshi mozzarella y e cream cheese. 


Keint’e den e microwave den intervalo di 20-30 seconde, 
mescla entre cada intervalo te ora cu dirti y ta bon combina. 


3. Añadi e hariña di almendra: Agrega e hariña di almendra, 
baking powder, garlic powder (si bo ta uz’e) y salo. Mescla 
bon te ora tur e ingredientre ta integra. Despues, agrega e 
webo y sigui mescla te forma un mansa. 


4. Extende e mansa: Pone e mansa entre dos papel di baking 
paper y extende cu un rol te ora alcansa e ‘dikte’ desea p’e 
base di bo pizza (generalmente di 0,5 cm pa 1 cm). 


5. Honra e base: Pone e mansa riba un teblachi pa horna y 
horna durante mas of menos 10-12 minuut of te ora cu e 
rand cuminsa bira bruin. 


Preparacion di e Pizza 
1. Añadi e saus y e toppings: Retira e base di e forno y hunta 
un capa di e saus di tomati abao den carbs. Añadi e keshi 
mozzarella y e toppings di bo eleccion. 


2. Horna di nobo: Bolbe pone e pizza den e forno y horna 
durante otro 8-10 minuut of te ora cu e keshi a dirti y bubble. 


3. Sirbi: Saca e pizza di e forno: lag’e fria algun minuut, corta 
den porcion y disfruta. 


E keto pizza aki ta dushi y ta permiti bo disfruta di pizza 
casero sin kibra bo dieta abao den carbs. Bon probecho! 


Aki bo tin un receta simpel cu ta abao den carbs y perfecto pa keto diet 


Keto fathead dough homemade pizza 

Fortaleza pa Famia 


Sinceramente, Pastoor Marcel Balootje 


TA para skirbi cu esnan cu ta duda y no ta pidi cu fe, lo no 
ricibi nada di Dios, pasobra nan curason ta dobel, y no ta 
kere den e poder di Dios (Santiago 1:6-8). 


Mescos esnan cu ta haci bofon tampoco lo ricibi algo di 
Dios, pasobra locual un hende sembra esey lo cosecha 
(Galationan 6:7-8). 


Caminda tin kehamento constante y murmuracion, tin 
secura pasobra kehamento y murmuracion no ta agrada 
Dios, Eynan hende lo ricibi furia di Dios enbes di bendicion 
(Numbernan 14:26-29) 


Tambe e palabra di Dios ta bolbe recorda nos e importancia 
di tin Cristo como Señor y Salbador den nos bida, pa nos 
tin Cristo na prome luga bisando den Juan 3:36: Esun cu 
kere den e Yiu tin bida eterno, ma esun cu no obedece e 
Yiu no tin bida, ma e furia di Dios ta keda riba dje. 


Hesus a bisa den Mateo 6:33 Ma busca e reino di Dios y Su 
husticia, y tur e cosnan ey lo wordo añadi na boso. 


Den Jeremias 32:27 ta para skirbi: Mira Ami ta Señor, e 
Dios riba tur carni, acaso tin algo cu ta mucho dificil pa Mi? 


Jeremias 32:17 ta splica nos: Ay Señor Dios, Mira, ta Abo a 
traha e cielo y tera pa medio di bo gran poder, y pa medio 
di Bo brasa extendi, Nada ta mucho dificil pa bo. 
Den Marco 9:23, Hesus a bise: “ Si Bo por! Tur cos ta 
posibel pa esun cu ta kere. 


Marco 10:27 ta para skirbi: Hesus a wak nan y a bisa: Cerca 
hende esaki ta imposibel, ma no cerca Dios, pasobra tur 
cos ta posibel cerca Dios. 


Ora nos pidi algo den boluntad di Dios, Dios ta contesta 
nos oracion pasobra den Juan 14:13-14, ta para skirbi: Y 
tur loke boso pidi den mi nomber, esey lo mi haci, pa e Tata 
wordo glorifica den e Yiu, si boso pidi algo den mi nomber 
lo Mi hacie. 


Boso ta cudisha e boso no tin, p’esey boso ta mata, y boso 
ta envidia y no por haya, p’esey boso ta bringa y pleita. 


Boso no tin pasobra boso no ta pidi. Boso ta pidi y no ta 
ricibi, pasobra boso ta pidi cu motibo robes, pa boso gaste 
den boso placernan (Santiago 4:2-3). 


Mateo 7:7-8 ta para skirbi: Pidi y lo wordo duna na boso, 
busca y boso lo haya, bati y lo habri pa boso. Pasobra ken 
cu pidi ta ricibi, y esun cu busca ta haya, y pa esun cu bati 
lo wordo habri. 


Mientras cu nos bista ta fiha riba Dios, y nos confiansa ta 
totalmente den Señor no tin nada cu lo ta imposibel pa 
nos, tur plan, tur nos deseo mester ta alinea cu Dios su 
Boluntad. 


Den Job 42: 1 Job ta expresa: Mi sa cu Bo por haci tur cos, 
y cu ningun di bo propositonan no por wordo stroba. 


Awor mas cu nunca den e tempo trabahoso aki, nos mester 
kere y pone tur locual cu nos ta haci den man poderoso di 
Dios. No desmaya, pero para firme, pasobra esun cu kere 
lo mira e Gloria di Dios. 


Ciencia, Tecnologia, Malicia, Inmoralidad, Bruheria ta 
aumenta, y hopi t’esnan cu ta cay den e trampa maligno 
di diabel, pero nos no por laga ningun duda drenta den 
nos curason, sabiendo cu nos Dios ta Todopoderoso, 
Omniciente, y Omnipotente. 


Ora nos kere den Dios, nada por stroba Su Bendicion pa 
nos bida, Dios ta Salba, Sana y Libera, Dios ta guia nos. 


Un recordatorio na tur hende 


Tur cos ta posibel p’esnan cu ta kere den Dios 

“Señor ta mi wardador, mi’n tin falta di nada 


Den cunucu di yerba berde e ta ponemi 


sosega. E ta hibami na awa trankil, 


Pa mi bolbe haña forsa”. 


Salmo: 23 


Nos ta anuncia fayecimento di: 



Boysy Jacobo 
Federico Croes 


Mihor conoci como “Boysy” 


*10-10-1931 - †06-06-2024 


Acto di entiero lo wordo anuncia despues. 


“Señor ta mi wardador, mi’n tin falta di nada 


Den cunucu di yerba berde e ta ponemi 


sosega. E ta hibami na awa trankil, 


Pa mi bolbe haña forsa”. 


Salmo: 23 


Nos ta anuncia fayecimento di: 


Rosa Maria 
Croes-Croes 


*02-10-1930 - †20-08-2024 


Acto di entiero lo wordo anuncia despues. 


Gradicimento 


Na nomber di famia nan nos kier a gradici cada 
un cu a tuma nan tempo pa bin despedi di nos 


ser stima: 


Sra. Mercedes 


Griselda Thiel-Croes 


Danki na tur esnan cu a juda nos den un 


manera of otro. 


Boso muestra di atencion ta di hopi aprecio y 


un gran sosten pa nos. 


Un danki na un y tur cu a manda carchi, 


krans, whatsapp, email y a haci yamada nan 


telefonico. 


Tambe na Aurora Funeral Home pa cu su bon 


servicio y atencion. 


DIA 21 di augustus, Iglesia Catolico ta 
conmemora San Pio X, kende tabata Papa 
number 257, y di cual su pontificado, 
desde 1903 te cu su morto na 1914, a 
laga un marca indudabel den historia di 
Iglesia. Naci como Giuseppe Melchiorre 
Sarto, dia 2 di juni 1835 na Riese, un 
localidad chikito den nort di Italia, Pio X ta 
wordo recorda pa su profundo humildad, 
su dedicacion na renobacion liturgico y su 
lucha contra e doctrinanan cu ta menasa 
e puresa di fe. 


Infancia y vocacion 
Giuseppe Sarto a nace den un famia 
humilde. Desde hoben, el a mustra un 
gran amor p’e fe catolico y un inteli- 
gencia excepcional, loke a hib’e na drenta 
e seminario di Padua. El a wordo ordena 
como sacedorte na 1858 y durante e 
añanan siguiente, el a destaca pa su labor 
pastoral den varios parokia, su preocupa- 
cion p’e pobernan y su compromiso cu 
educacion religioso. 


Ascenso den Iglesia 
Su talento y devocion no a pasa sin a tu a 
nota y na 1884 el a wordo nombra obispo 
di Mantua, caminda el a enfoca riba e 
reforma di shelo y mehora e formacion 
sacerdotal. Na 1893 el a wordo promovi 
na patriarca di Venecia y cardinal, cargo 
pa cual el a sigui cu su mision, pastoral y 
reformador. 


Papado y reforma 
Na 1903, despues di morto di Papa 
Leon XIII, Giuseppe Sarto a wordo eligi 
como Papa, tumando e nomber di Pio X. 
Su papado a wordo marca pa un fuerte 
impulso n’e reforma di iglesia enfocando 
riba varios area clave: 


1. Reforma Liturgico: San Pio X a promove 
e renobacion di e musica sagrado, 
specialmente di e canto Gregoriano y e 
reorganisacion di e liturgia di Iglesia. El a 
fomenta e comunion frecuente y a baha e 
edad minimo pa ricibi e prome comunion, 
permitiendo cu mas mucha por participa 
di e sacramento aki. 


2. Lucha contra modernismo: Considera 
como e “papa anti-modernista”, Pio 


X a condena modernismo, un cori- 
ente teologico cu e tabata mira como 
un sintesis di tur herehia. Na 1907, el a 
publica e enciclica “Pascendi Dominici 
Gregis”, caminda e tabata denuncia e 
ideanan modernista y a establece medida 
estricto pa preveni su propagacion. 


3. Reforma Administrativo: San Pio X a 
reorganisa e Curia Romano, simplificando 
su structura y mehorando su eficiencia. 
Tambe el a reforma e Codigo di Derecho 
Canonico cual version nobo lo a wordo 
promulga despues di su morto. 


4. Educacion y catecismo: E tabata un 
gran promotor di educacion religioso, 
insistiendo den e importancia di cate- 
cismo y e formacion di laico y clerigo den 
e fe catolico. 


Canonisacion y legado 
Pio X a fayece dia 20 di augustus 1914 
memey di e Prome Guera Mundial, un 
tragedia cu a afect’e profundamente. El a 
wordo canonisa na 1954 pa Papa Pio XII, 
siendo recorda como un pastoor humilde 
y un lider energico cu a traha incansable- 
mente p’e renobacion spiritual di iglesia. 
Su lema “Instaurare omnia iin Christo” 
(Restaura tur cos den Cristo) ta sigui ta 
un yamada na santidad y fidelidad na 
enseñansa di Iglesia. 


E legado di San Pio X lo perdura den su 
reformanan, su amor pa liturgia y su 
defensa den fe dilanti e retonan di su 
tempo. E ta un ehempel di humildad y 
devocion pa tur e catoliconan y un modelo 
di liderazgo mundial. 


E papa reformado y defensor di fe 


Awe ta dia di San Pio X 

“Spreek, Heere, want uw knecht hoort.” Samuel 


3:9-10 


Nos ta anuncia fayecimento di: 


Anne Waslander 


*14-10-1947 †16-08-2024 


Na nomber di su: 
Mayornan: 
†Klaas y †Wietske-Waslander 


Esposa: 
Sira Waslander-Flanegien 


Yiu: 
Simon Waslander 


Rumannan: 
†Blijke Waslander en †Wijbren Jorritsma 
†Symon Theunis Waslander en †Yke 
Damstra 
†Klaske Waslander en Murk Haanstra 
†Aaltsje Waslander en Jappie Betzema 
Tseard Waslander en Aaltje Salverda 


Suegra(o): 
Felix y Teresa Flanegien-Ruiz 


Swa y cuñanan: 
†Emiliano y †Anita Flanegien y famia 
†Agnes y †Arie van Weenen-Flanegien y 
famia 
Lucila y †Valerio de Kort-Flanegien y famia 
Berta y Tony Giel-Flanegien y famia 
Victoria y †Edwin Croes-Flanegien 
Matheo Flanegien y famia 
†Felix Flanegien y famia 
Asinto y Inchi Flanegien-Oduber y famia 


Demas famia: 
Waslander, Flanegien, Ruiz, Figaroa, van 
Weenen, de Kort, Giel, Croes, Oduber, 
Tromp, Kelly, Semeleer, Romano. 


Acto di entiero lo tuma lugar Diabierna 23 
augustus 2024 di 9or pa 11or di mainta na 
Misa Santa Anna na Noord y despues lo Sali 
bai pa santana catolico na Noord. 


Gradicimento y Invasion 


Nos kier a manda gradicimento pa tur esnan cu a 


sosten nos pa cu entiero di Rosimbo Giel. 


Na prome luga danki na The Olive Tree Funeral Care 


& Crematory su tremendo team y servicio pa laga 


nos sinti na cas den momento nan dificil. 


Rosimbo Anthony Giel 


Miho conosi como “Chimbo” 
⃰ 21-07-1961-† 31-07-2024 


Na mi (mama) 
Claudia Kock cu a sostene nos completo. 


Na mi tantanan: 
Lienchi Giel- Kock 
Anushka Ignacio- Kock 
Mayra Van der Linde- Kock 


Na mi primanan: 
Miluska Kock y Osmani Espinosa- 
Francis Kock y Raghani Balak- Nuritza y 
Jeanpierre kelly 
Haidi Dijkhoff 


Pa bunita musica: 
Merveline Kock y July Ann Lacle 


Na su mama: 
Dionisia Giel- Tromp 


Su Swa: 
Fransico Kock 


Nos ta invita famia y conosir- y demas amistadnan 
na dos Santo sacrificio di misa pa descanso di 
alma di e defunto lo ta: 
Diamars 20 di Augustus 2024, na misa Santa 
Filomena na Paradera pa 7:00pm 
Diabierna 23 di Augustus 2024, na misa Santa 
Filomena na Paradera pa 7:00pm 


“Di berdad, di berdad, mi ta bisa boso, 


Esun cu tende mi palabra I kere esun 
Cu a manda mi, tin bida eterno, I no 


Ta bin na huisio, ma a pasa for di 


Morto pa bida” Juan 5:24 


Nos ta anuncia fayecimento di: 


Antonio 


Rolando Dirksen 


Mihor conoci como: “Roy” 


*17-01-1959 †16-08-2024 


Na nomber di su: 
Mayornan: 
†Jan Christoffer Dirksen 
†Amelina Dirksen-Vrolijk 


Rumannan: 
Johannes Ricardo Dirksen 
†Karel Erwin Dirksen y yiunan 
†Maria Imelda Erasmus-Dirksen y Antonio 
Francisco Erasmus y yiunan 
†Shirley Rosalda Dirksen 


Tanta grandi Mamita: 
Martha Dirksen-Wernet 


Bon bisiñanan: 
Santander Arzuza Cervantes y Alicia Montes 
Espinosa 
(Padrino) Richard Croes y Rosa Hoevertsz 


Y demas famianan, tanta y omonan, 
sobrino y sobrinanan, primo y primanan, 
amigo nan cu tabata tey pe durante su 
enfermedad. 


Ta invita pa acto di despedida cual lo tuma 
lugar na Aurora Funeral Home Diahuebs 22 
di augustus 2024 di 9’or pa 11’or di mainta. 


Cremacion ta tuma lugar den seno familiar. 

Señor ta mi wardador, mi’n tin falta di nada 


Den cunucu di yerba berde ta ponemi sosega, 


E ta hibami na awa trankil, Pa mi bolbe haña forsa 


Salmo: 23 


Cu inmenso tristesa, na nos curason pero conforme cu 
Dios su boluntad, nos ta anuncia cu a bai sosega den 


brasa di Señor nos ser stima: 


Sr. Ismael Gomes 


Mihor conoci como: “Uchi” 


*17 Juni 1950 - †14 Augustus 2024 


Mayornan: 
†Sr. Bicento Gomes 
† Sra. Josefa Gomes-Koolman 


Na nomber di su: 
Esposa: 
Elisabeth Arce Cano Gomes 


Yiu Stima: 
Jeanine Gomes 


Nietanan: 
Jeandery Koolman y Riginald Gomez 
Jeandelyne Koolman 


Bisanieta(o): 
Jeandyenne Koolman 
Ri-Jean Gomez 


Rumannan: 
†Ludovico Gomes 
Georgina (Ina) y Amancio Flanegin 
Pedro Gomes 
Agnes (Nena) y Rufino Kelly 
Novita (Vita) Gomes 
†Cristofiro (Tokko) y Maria Elena Gomes 
Canisia Gomes 
Maria y Giovanni Chirino 


Yiunan di esposa: 
John Jairo Salazar y famia, 
Luz Edith Salazar y famia, 
Jonathan Salazar y famia 


Suegra: 
Rosalba Cano 


Tata di su nietanan y Bon Amigo: 
Keldrick “Kedy” Koolman 


Manera yiu: 
Jarsino, Lisa, Vera, Marieta, Yolanda, Segundo, Wicho 


Swa y cuñanan: 
William Arce y famia, Luz Nedy y famia 


Subrino y subrinanan: 
Francisco (Frenky), Ruthline (Chichi) y Famia, Albertico 
Flanegin, Jeffrey Kelly 


Primo y Primanan 


Amistadnan: 
C. Leito, Rik K., Joy D., Frank L. ”Lampé”, Ricky H , 
George V., Sra. Gloria y Edward L. y demas amigo y 
conocir nan 


Su ex compañeronan di Thiel Corporation 


Demas famianan: Gomes, Arce Cano, Salazar, 
Koolman, Flanegin, Kelly, Chirino, Robles de Medina, 
Paskel, Coello, Krishnasing, Van Den Berg Thiel, 
Werleman, Krozendijk, Wernet, Dirksz, Irausquin, Kock, 
Peña, Danje, Marin, Croes, Curiel, Albertsz, Angela y 
demas famianan y conocirnan 


Oportunidat pa condolencia: 
Diamars 20 augustus 2024, na Aurora Funeral Home di 
7:00 pa 9:00 pm, 


Acto di despedida lo tuma lugar na Aurora Funeral 
Home diarason 21 di augustus 2024 di 9:00 pa 11:00 
am y despues lo sali pa Santana centraal na Sabana 
Basora. 


Nos disculpa si den tristesa nos por a lubida algun 
famia of conocir nan. 


‘No tene miedo, pasobra Mi ta cu bo, 


no wak asina spanta, pasobra 


Ami ta bo Dios. Mi ta duna bo forsa, 


yuda bo, sostene bo cu mi man victorioso.’ 


Isaias 41:10 


Nos ta anuncia fayecimento di: 


Sra Vda Johanna Baptista 


Geerman-Angela 


“Pepe, Tanta Hana, Dudu, Nana” 


*08-08-1935 - †14-08-2024 


Casa: 
†Anibal (Dede) Geerman 


Yiunan: 
†Juan y Lucrecia Geerman-Brito y famia 
Elizabeth (Betty) y Pablo Erasmus- 
Geerman y famia 
Orlando (Ando) y Sandy Geerman- 
Delany y famia 


Manera yiu: 
Nicolaas Dania 


Nieto(a)nan: 
Gwindy y Giovanni Boekhoudt y famia 
Juancho Geerman y famia 
Andre Geerman 
Darall y Suzette Erasmus y famia 
Darlaine y Ricky Guedez y famia 
Sando Geerman y Jennifer y famia 
Sandrick Geerman y famia 


Bisanieto(a)nan: 
Giëndrick y Michelle, Gizane, 
Shandeeh, Deion na Hulanda 
Jaythen 
Betsaida, Isaac 
T-Sion 
Jo-Drick, J-Rick 


Tatara nietanan: 
Aleighna y Alaïah 


Subrina Stima y Ayudantenan: 
Sheila Angela y Carmen Dania 


Tur su Subrina y subrinonan, ihanan, 
comer y compernan, swa y Cuñanan, 
bisiña, conocir y amistadnan, cual ta hopi 
pa menciona. 


Demas famia na Aruba, Corsou, St. 
Maarten y Hulanda 


Entiero lo tuma lugar na Aurora Funeral 
Home diaranson 21 augustus 2024 di 
1or pa 4or di atardi despues lo sali pa 
Santana Catolico na Santa Cruz. 


Nos ta lamenta cu despues di entiero nos 
no ta ricibi bishita di condolencia na cas. 


Lagrima y flornan por seca, su recuerdonan 


y tur loke el a haci y significa pa nos, lo 
keda graba pa semper den nos mente y 


curason. “ Serca Dios mi alma ta na paz, ta 


di DJ’E mi salbacion ta bin” 


Salmo 62:1 


Cu honda pena pero conforme cu 


boluntad di Dios, nos ta anuncia 


fayecimento di nos ruman y tanta stima: 


Regina Krosendijk 


Cariñosamente yama: “Ina, Tanta Ina, Ima. 


* 25-04-1948 † 16-08-2024 


Na nomber di su 
Mayornan: 
† Sr. Thomas José Krosendijk 
† Sra. Marianita Krosendijk-Kock 


Rumannan: 
† Sr. Teofil Krosendijk y 
† Sra. Polonia Krozendijk 
† Sra. Maria Merselina Krosendijk y 
† Sr. Felix Krozendijk 
† Sra. Otilia Krosendijk y 
Sr. Francisco Koolman 
Sr. Nercisio “Bibichi” Krosendijk y 
† Sra. Ana Maria Koolman 
Sra. Theresita “Tele” Krosendijk y 
† Sr. Ignacio Koolman 
Sr. Jacobo “Coco” Krosendijk y 
Sra. Alicia Boekhoudt 


Iha nan: 
Ludmila “Milly” Koolman 
Jelitza “Jeli” Haseth-Koolman 


Sobrino y sobrinanan, Sobre sobrino(a)nan, 
primo y prima nan, comer y compernan, 
ihanan, bisiñanan, amigo y amiganan 


Demas famia: 
Krosendijk, Kock, Dubero, Tromp, Krozendijk, 
Koolman, Boekhoudt, Kwidama, Kelly, 
Hernandez, Croes, Jacobs, Vrolijk, 
Geerman, Filiciana, Angela, Holsman, 
Raven, Maduro, Haseth, Britten, Rivero, 
Lawrence, Bikker, Ras, Wernet, Middendorp, 
Orman, Werleman 


Grupo di oracion di San Hudas Tadeo y 
Guadalupe, Cas di Machi pa nan cuido y 
atencion. 


Ta invita tur famianan, amistadnan, 
bisiñanan y conocirnan pa asisti na e acto 
di despedida cual lo tuma lugar diasabra 
24 augustus 2024 na Aurora Funeral Home 
for di 2pm pa 4pm y despues pa santana 
Catolico na Santa Cruz. 


Acto di condolencia lo ta diabierna 23 di 
augustus 2024 di 7pm pa 9pm na Aurora 
Funeral Home. 


Nos kier a pidi disculpa pa si nos por a 
lubida un of otro famia den nos tristesa. 
Despues di entiero no ta ricibi bishita na cas. 


